Q=12	C=0	SS=2	LS=5	PS=2	DC=2	LC=0	SD=0	BS=2	G0=26	G1=23	G2=12	DLID=az_RU	BODY=Иса пејғәмбәрин Аллаһла мүнасибәти | Иса пејғәмбәрин һәјаты\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Маврики креолу Македонија Малта Мјанма Непал Нидерланд Ниҝериа пиҹини Норвеч Самоа Сејшел креолу Соломон Адалары пиҹини Таити Тувалу Увеа Украјна Фиҹи адангме албан алман алур амһара африкаанс ајмара баса (Камерун) батак (каро) батак (тоба) бауле бикол болгар булу варај га газах газах (әрәб) ган гуарани гуҹарат гырғыз дреһу дхолуо еве ермәни естон ефик ибо иврит илок инҝилис исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кинјаруанда кипенде кирунди кисонге кореја куанјама лингала лози ломве лувале луганда макуа малагаси малај малајалам мајја маҹар море ндау ндебеле ндебеле (Зимбабве) нјанека нјунгве оромо осетин пангасинан папјаменто (Күрасао) полјак португал румын рус санго себуан сена сепеди серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре ток-писин тсва тумбука түрк түркмән умбунду урду фарс фин фон франсыз хорват чех чибемба чилуба читонга читонга (Малави) чичева чуваш шона јапон јунан ҝүрҹү ҹола Һаити креолу һилигајнон әрәб өзбәк\nАЛЛАҺ ИСА ПЕЈҒӘМБӘРИН РУҺАНИ АТАСЫДЫР\nИса Мәсиһ шәнбә ҝүнү хәстәни сағалданда бәзи јәһудиләр ону шәнбә һаггындакы гануну позмагда иттиһам едирләр. О, бу иттиһама белә ҹаваб верир: «Мәним Атам индијәдәк ишләјир, мән дә ишләјирәм» (Јәһја 5:17).\nМәсиһин ҝөрдүјү иш Аллаһын шәнбә ҝүнү илә бағлы вердији гануну позмур. Чүнки тәблиғ етмәси вә инсанлара шәфа вермәси Аллаһын хејирхаһ ишләринин тәҹәссүмүдүр. Беләликлә, Иса бир ҝүн дә олсун саваб иш ҝөрмәкдән галмыр. Онун тәнгидчиләрә вердији ҹаваб онлары лап өзүндән чыхарыр вә онлар Исаны өлдүрмәк гәрарына ҝәлирләр. Бәс нијә?\nИса пејғәмбәрин шәнбә ҝүнү һагда гануну поздуғуну дүшүнмәләри галсын бир јана, онлар һәлә онун өзүнү Аллаһын Оғлу адландырмасыны тәһгир кими гәбул едирләр. Онун Аллаһа Ата демәсини күфр һесаб едирләр, чүнки онларын фикринҹә, бу сөзләрлә Иса өзүнү Аллаһа тај тутур. Амма Исанын ҝөзү горхмур. Онлара Аллаһла хүсуси мүнасибәтләри һагда данышмаға давам едир. О дејир: «Ата Оғулу севир вә етдији һәр шеји она ҝөстәрир» (Јәһја 5:20).\nЈеһова һәјат верән Аллаһдыр вә буну кечмишдә јашамыш бәндәләринә өлүләри дирилтмәк ҝүҹү вермәклә ҝөстәриб. Иса сөзүнә давам едир: «Ата өлүләри дирилдиб онлара һәјат вердији кими, Оғул да үрәји истәдији адамлара һәјат верир» (Јәһја 5:21). Бу сөзләр неҹә дә үмидвериҹидир! Һәтта индики дөврдә дә Иса Мәсиһ руһани мәнада өлү оланлары дирилдир. О дејир: «Мәним сөзләрими ешидиб мәни ҝөндәрәнә иман едән әбәди һәјата говушаҹаг. О мәһкум едилмәјәҹәк, өлүмдән һәјата кечәҹәк» (Јәһја 5:24).\nДүздүр, Иса пејғәмбәрин һәмин вахта гәдәр кимисә дирилтмәси барәдә мәлумат јохдур. Лакин о, өз иттиһамчыларына дејир ки, ҝәләҹәкдә дирилмә мүтләг олаҹаг: «Елә бир вахт ҝәләҹәк ки, гәбирләрдә оланларын һамысы онун сәсини ешидәҹәк... һәјата [говушаҹаг]» (Јәһја 5:28, 29).\nИса Мәсиһин бу мәсәләдә мөһтәшәм ролу олса да, о, ачыг-ајдын билдирир ки, Аллаһдан асылыдыр: «Мән өзбашына һеч бир шеј едә билмәрәм... Мән өз истәјими јох, мәни ҝөндәрәнин ирадәсини һәјата кечирмәјә чалышырам» (Јәһја 5:30). Бунунла, Иса Мәсиһ ҹамаатын гаршысында ачыг шәкилдә Аллаһын нијјәтиндә өз ролу барәдә илк дәфә данышыр. Амма бу иттиһамчылара Иса Мәсиһ һагда башга адам да шәһадәт вериб. Мәсиһ онлара хатырладыр: «Сиз [Вәфтизчи] Јәһјанын јанына адам ҝөндәрмишдиниз, о, һәгигәт барәсиндә шәһадәт етди» (Јәһја 5:33).\nБу иттиһамчылар ҹәми ики ил бундан әввәл Вәфтизчи Јәһја дин хадимләринә өзүндән сонра ҝәлән «пејғәмбәр» вә «Мәсиһ» һагда данышанда ешидибләр (Јәһја 1:20—25). Иса Мәсиһ һәбсдә олан Јәһјаја әввәлләр бөјүк һөрмәт ҝөстәрдикләрини онларын јадына салараг дејир: «Сиз гыса мүддәт онун ишығында шадланмаг истәдиниз» (Јәһја 5:35). Анҹаг Иса Мәсиһ Јәһјанын вердији шәһадәтдән дә артыг шәһадәт верир.\n«Ҝөрдүјүм бу ишләр [о ҹүмләдән јениҹә ҝөстәрдији мөҹүзә] мәним Ата тәрәфиндән ҝөндәрилдијими тәсдигләјир». Бундан әлавә, Иса пејғәмбәр дејир: «Мәни ҝөндәрән Ата мәним һаггымда Өзү шаһидлик едиб» (Јәһја 5:36, 37). Мәсәлән, Аллаһ Иса Мәсиһин вәфтизи заманы шәһадәт вермишди (Мәтта 3:17).\nҺәгигәтән дә, иттиһамчылар Иса Мәсиһи әсассыз олараг рәдд едирләр. Ахы онларын, өзләринин дә дедикләринә ҝөрә, диггәтлә арашдырдыглары Мүгәддәс Јазыларда онун һаггында шәһадәт верилир! Иса пејғәмбәр сөзүнү белә јекунлашдырыр: «Әҝәр сиз Мусаја инансајдыныз, мәнә дә инанардыныз, чүнки о, мәним һаггымда јазмышды. Амма әҝәр онун јаздыгларына инанмырсынызса, мәним сөзләримә неҹә инанаҹагсыныз?» (Јәһја 5:46, 47).\nНәјә әсасән демәк олар ки, Иса пејғәмбәр саваб ишләр ҝөрмәклә шәнбә ҝүнү һагда верилән гануну позмурду?\nИса пејғәмбәр Аллаһын нијјәтиндәки ролуну неҹә тәсвир етди?\nИса пејғәмбәрин Аллаһын руһани Оғлу олдуғуну нәләр тәсдиг едир?


Q=5	C=2	SS=1	LS=1	PS=2	DC=0	LC=0	SD=0	BS=0	G0=57	G1=38	G2=16	DLID=az_RU	BODY=Експериментчи физик иманы барәдә данышыр | Мүсаһибә\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса лингала лози малагаси маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nМҮСАҺИБӘ | ВЕНЛОНГ ҺИ\nВЕНЛОНГ ҺИ физика елминә Сучжоу шәһәриндә јијәләнмәјә башлајыб (Чин, Сзјансу әјаләти). О, технолоҝијалар үзрә бејнәлхалг журналын редакторларындан биридир. Онун елми нәшрләрдә чохлу мәгаләләри дәрҹ едилиб. Һал-һазырда Венлонг Һи Шотландијанын Страдклајд Университети үчүн ишләјир. Ҝәнҹлијиндә о, тәкамүлә инанырды, лакин сонрадан белә бир нәтиҹәјә ҝәлди ки, һәјат јарадылыб. «Ојанын!» журналынын мүхбири ондан иманы барәдә мүсаһибә ҝөтүрдү.\nБир аз өзүнүздән данышын.\nМән 1963-ҹү илдә Чиндә дүнјаја ҝөз ачмышам. Ушаглығым Јансзы чајындан ҹәнубда јерләшән бир кәнддә кечиб (Сзјансу әјаләти). Субтропик иглими олан бу әрази әрзаг истеһсалаты илә мәшһурдур, бу сәбәбдән буралар чох вахт дүјү вә балығын мәскәни адландырылыр. Ушаглыгда һәмишә сорушардым: «Нәјә ҝөрә тәбиәт бу гәдәр дадлы гида јетирир? Онлар тәсадүфән јараныб? Биринҹи нә әмәлә ҝәлиб: тојуг, јохса јумурта?» Атеизм Чиндә үстүнлүк тәшкил етдији үчүн мәктәбдә атеизм тәһсили алдым.\nАиләниз барәдә нә дејә биләрсиниз?\nВалидејнләрим атеист олуб. Анам фермада ишләјирди, атам исә баш мемар иди вә өз тикинти ширкәтини тәсис етмишди. Мән онларын беш оғлундан ән бөјүјүјәм. Ики гардашымы ҹаван јашында итирдим. Онларын өлүмү мәнә чох пис тәсир етмишди. Елә һеј дүшүнүрдүм: «Инсанлар нијә өлүр? Гардашларымы нә вахтса ҝөрәҹәјәм?»\nЕлмә неҹә мараг салдыныз?\nТәбиәт мәнә мараглы ҝәлирди, буна ҝөрә физиканы өјрәнмәк истәдим. Дүшүнүрдүм ки, физика мәнә ушаглыгдан ичимдә галан суалларын ҹавабыны тапмаға көмәк едәҹәк.\nСизин тәдгигатларыныз һансы саһә илә бағлыдыр?\nМән јүклү зәррәҹикләрин сурәтини ишыг сурәтинә јахынлашдырмағын јолларыны тәдгиг едирәм. Мәгсәд атомларын структуруну өјрәнмәкдир. Мән һәмчинин микродалғаларла инфрагырмызы далғалар арасындакы тезлијә бәрабәр тезликли јүксәк ҝүҹлү шүаланманы әмәлә ҝәтирмәјин үсулларыны арашдырырам. Апардығым тәдгигатлар коммерсија характерли олса да, Каинатын неҹә јарандығынын өјрәнилмәсинә дә хидмәт едир.\nМүгәддәс Китаба марағыныз неҹә јаранды?\n1998-ҹи илдә ики Јеһованын Шаһиди гапымызы дөјдү. Онлар мәнә суалларымын ҹавабыны Мүгәддәс Китабдан ҝөстәрмәји тәклиф етдиләр. Һәјат јолдашым Һуаби дә бизә гошулду. О да, мәним кими, елми тәдгигатларла мәшғул олан алимдир. Әввәлләр һеч вахт Мүгәддәс Китаб ҝөрмәмишдик, анҹаг онун фајдалы мәсләһәтләри бизи һејран етмишди. Фикир вердик ки, бизә баш чәкән ҹүтлүк дә бу мәсләһәтләрин хејрини ҝөрүб. Онлар хошбәхт идиләр вә садә һәјат сүрмәкдән зөвг алырдылар. Анҹаг Мүгәддәс Китабда Аллаһ барәдә дејиләнләр јенидән мәни Каинатын башланғыҹы барәдә дүшүнмәјә вадар етмишди. Бир физик кими, ишимин мәғзи тәбиәти баша дүшмәкдир. Она ҝөрә бәзи фактларын үзәриндә дәриндән дүшүндүм.\nәм ки, хариҹдән мүдахилә олмаса, һеч бир гапалы систем олдуғундан даһа мүтәшәккил ола вә ја мүтәшәккил гала билмәз. Буна термодинамиканын икинҹи гануну дејилир. Каинат вә Јер күрәсиндә һәјат олдугҹа јүксәк шәкилдә тәшкил олунуб. Бундан белә нәтиҹәјә ҝәлдим ки, кәнардан мүдахилә едилмәдән, јәни Јарадан олмадан бу, мүмкүн ола билмәзди. Икинҹиси, Каинат вә Јер күрәси елә гурулуб ки, бурада јашамаг мүмкүн олсун.\nБуна даир һансы сүбутлары ҝөрдүнүз?\nЈер үзүндәки һәјат ҝүнәшдән ҝәлән енержидән асылыдыр. Бу енержи фәзаны шүа кими јарыб кечәрәк Јер күрәсинә мүхтәлиф узунлугда олан спектр гисминдә ҝәлиб чатыр. Онларын ән гысасы өлүмҹүл гамма шүаларыдыр. Сонра рентҝен шүалары, үлтрабәнөвшәји шүалар, ҝөрүнән ишыг, инфрагырмызы шүа, микродалғалар вә ән узун радиодалғалар ҝәлир. Мараглысы одур ки, атмосфер зәрәрли шүаларын бөјүк гисминин гаршысыны алыр, бизә лазым олан шүаларын исә јер үзүнә ҝәлиб чатмасыны тәмин едир.\nНәјә ҝөрә бу факт сизи һејрәтләндирир?\nМүгәддәс Китабын әввәлиндә јарадылыш, еләҹә дә ишыг барәдә јазыланлар мәнә мараглы ҝәлди. Орада дејилир: «Гој ишыг олсун. Ишыг олду»1. Ҝүнәш шүаларынын јалныз тәхминән јарысы ҝөрүнән ишыгдыр, ишыг һәјат үчүн олдугҹа ваҹибдир. Онун сајәсиндә биткиләр бизим үчүн гида јетирир. Ишыг ҝөрмәјимиз үчүн дә зәруридир. Атмосферин хүсуси ишыг кечирмә габилијјәти тәсадүф ола билмәз. Үлтрабәнөвшәји шүаларын јер үзүнә чох кичик мигдарда ҝәлиб чатмасы да адамы һејрәтләндирир.\nБунун сәбәбини ачыглаја биләрсиниз?\nҮлтрабәнөвшәји шүаларын мүәјјән гисми чох зәруридир. О, дәримизин D витамини һасил етмәсиндә чох ваҹиб рол ојнајыр. Бу витамин сүмүкләримизи сағлам сахлајыр, о ҹүмләдән хәрчәнҝ вә диҝәр хәстәликләрдән горујур. Лакин бөјүк мигдарда үлтрабәнөвшәји шүа дәри хәрчәнҝинә вә катаракта хәстәлијинин әмәлә ҝәлмәсинә ҝәтириб чыхара биләр. Атмосфер елә гурулуб ки, үлтрабәнөвшәји шүаны чох аз мигдарда бурахыр вә бу мәһз бизә лазым олан мигдардыр. Мәнә ҝөрә, бу факт Јер күрәсинин мәгсәдјөнлү шәкилдә һәјат үчүн јарадылдығынын сүбутудур.\nЈаваш-јаваш јолдашым Һуаби вә мән әмин олдуг ки, һәр шеји јарадан вә Мүгәддәс Китабын јазылмасыны илһамландыран Аллаһ вар. 2005-ҹи илдә Јеһованын Шаһиди олдуг вә инди биз башгаларына Аллаһын Кәламыны өјрәнмәјә көмәк едирик.\n1. Јарадылыш 1:3\nБир физик кими, ишимин мәғзи тәбиәти баша дүшмәкдир. Она ҝөрә бәзи фактларын үзәриндә дәриндән дүшүндүм


Q=12	C=0	SS=0	LS=12	PS=0	DC=0	LC=0	SD=0	BS=3	G0=12	G1=11	G2=8	DLID=az_RU	BODY=Азәрбајҹан һакимијјәти дини толерантлыг ҝөстәрәҹәкми?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон инҝилис испан италјан каонде кинјаруанда кореја коса лингала малагаси маҹар полјак португал румын рус сепеди серб серб (латын) сетсвана сингал словак словен суаһили тагалог түрк фин франсыз хорват чех јунан ҝүрҹү һауса\n15 ИЈУН 2015-ҸИ ИЛ\nЈеһованын Шаһидләри бејнәлхалг һакимијјәт органларыны Ирина Захарченко вә Валидә Ҹәбрајылованын әсассыз һәбсинә ҝөз јуммамаға сәсләјир. 2015-ҹи ил февралын 17-дә Сәбаил Рајон Мәһкәмәси бу ики гадына ҝуја иҹазәсиз дини әдәбијјат пајладыглары үчүн мәһкәмә просесинә гәдәр үч ајлыг һөкм кәсмишди. Мәһкәмә бу јахынларда онларын һәбсдә сахланылма мүддәтини даһа ики ај узатды.\nИрина Захарченко вә Валидә Ҹәбрајылова\nТәһлүкәсиз гадынларла гаты ҹинајәткар кими даврандылар\nИрина Захарченко вә Валидә Ҹәбрајылова 2014-ҹү ил 5 декабр тарихиндә Бакыда јерләшән бир бинанын сакинләри илә Мүгәддәс Китаба әсасланан етигадларыны бөлүшәркән полис онлары сахламышды. Онлары бир нечә саатдан сонра азадлыға бурахсалар да, истинтагчылар бу ики гадыны дәфәләрлә сорғу-суал етмәк үчүн идарәјә чағырмышдылар. 2015-ҹи ил февралын 17-си Милли Тәһлүкәсизлик Назирлијинин (МТН) нүмајәндәләри хәбәр етмәдән бу ики гадыны ҹинајәт мәсулијјәтинә ҹәлб етмәк үчүн гапалы шәкилдә кечирилән мәһкәмәјә ҝәтирмишдиләр. Һаким онлара «иҹтимаијјәт үчүн тәһлүкәли» дамғасы вурмагла мәһкәмәјә гәдәр һәбс гәти имкан тәдбири сечди. Мәһкәмәдән дәрһал сонра МТН-нин ишчиләри онлары баш идарәләриндә һәбс етдиләр (јухарыдакы шәклә бахын).\nБундан сонра МТН-нин нүмајәндәләринин мүшајиәти илә онларын евләриндә ахтарышлар апарылмыш вә бу гадынлара мәхсус дини әдәбијјатлар, шәхси гејдләр, компүтер вә мобил телефон мүсадирә едилмишди.\nСәһһәтләри илә бағлы ҹидди нараһатчылыглар\nВәкилләри, аилә үзвләри вә достлары бу ики гадынын сағламлығынын ҝетдикҹә писләшдијини һесаб едәрәк, онларын сәһһәти илә бағлы өз нараһатчылыгларыны билдирирләр. Ирина Захарченконун 55 јашы вар. Һәкимләрин тәсдиг етдији кими, о, әввәлләр сағ ајағындан алдығы зәдә вә артрит уҹбатындан әмәк габилијјәтинин 80 фаизини итириб.\nӘн чох нараһатчылыг доғуран исә бу гадынларын емосионал вәзијјәтләридир. МТН-нин гәрары илә онлара јалныз вәкилләри баш чәкә биләр. Гоһумлары исә ҝејим, дәрман вә сабун кими зәрури әшјалары ајда анҹаг бир дәфә ҝөндәрә биләрләр. Аилә үзвләри дәстәк олмаг мәгсәди илә Мүгәддәс Китабы онлара ҝөндәрсәләр дә, МТН-ин ишчиләри буна иҹазә вермәмишдиләр.\nАзәрбајҹан дини толерантлыг ҝөстәрәҹәкми?\nИрина Захарченко вә Валидә Ҹәбрајылованын иши илә әлагәдар 20-дән чох Јеһованын Шаһиди сорғу-суал олунмаг үчүн МТН-ә чағырылмыш вә ән азы 10 евдә ахтарышлар апарылмышдыр. Бу азмыш кими, МТН-ин рәсми нүмајәндәләри, Дини Гурумларла Иш үзрә Дөвләт Комитәсинин нүмајәндәләри вә полис ишчиләри гадынларын ҝетдији ибадәт евиндә дә ахтарышлар апармышлар.\nАзәрбајҹанын һакимијјәт органлары башга сечим вермәдикләри үчүн Јеһованын Шаһидләри Инсан Һүгуглары үзрә Али Комиссарлығынын офисинә мүраҹиәт етмиш вә бир сыра бејнәлхалг тәшкилатларла әлагә сахлајараг, онлары Азәрбајҹанын Ирина Захарченко вә Валидә Ҹәбрајыловаја гаршы едилән һагсыз рәфтарына вә әсассыз һәбсинә биҝанә галмамаға сәсләмишдиләр. Азәрбајҹан инсан һүгугларынын вә фундаментал азадлығын инкишаф едилмәси илә бағлы бејнәлхалг өһдәликләр ҝөтүрүб вә дини толерант өлкә олмағы илә фәхр едир.\nЈеһованын Шаһидләри Азәрбајҹан һакимијјәтиндән дәрин һөрмәтлә хаһиш едир ки, үзәринә ҝөтүрдүјү инсан һүгуглары өһдәчиликләринә садиг галсын вә Јеһованын Шаһидләринә динҹ шәраитдә ибадәт етмәләринә иҹазә версин. Онлар бу тәгсирсиз гадынларын дәрһал азадлыға бурахылмасы илә бағлы Азәрбајҹан һакимијјәтинә мүраҹиәт едирләр.


Q=18	C=12	SS=9	LS=0	PS=3	DC=9	LC=0	SD=0	BS=0	G0=26	G1=13	G2=5	DLID=az_RU	BODY=Иса ушаглары севир | Мүгәддәс Китаб һекајәси\nШӘКЛӘ бах. Ҝөрүрсән, Иса балаҹа оғланы гуҹаглајыб. Исаја баханда ушагларын она нә гәдәр әзиз олдуғуну ҝөрмәк олар. Иса илә оғланын јанындакы адамлар һәвариләрдир. Иса онлара нә дејир? Ҝәл өјрәнәк.\nИса һәвариләри илә узаг сәфәрдән тәзәҹә гајыдыб. Һәвариләр јол боју араларында мүбаһисә едирдиләр. Иса онлардан сорушур: ‘Јолда нә һагда мүбаһисә едирдиниз?’ Әслиндә Иса онларын нә һагда мүбаһисә етдијини билир. Амма бу суалы верир ки, ҝөрсүн һәвариләр она нә ҹаваб верәҹәкләр.\nҺәвариләр ҹаваб вермирләр, чүнки јол боју араларында кимин ән бөјүк олдуғу барәдә мүбаһисә едибләр. Бәзи һәвариләр фикирләширләр ки, јолдашларындан даһа ваҹибдирләр. Ҝөрәсән, Иса шаҝирдләринә ән бөјүк олмаг истәјинин сәһв олдуғуну неҹә баша салаҹаг?\nИса балаҹа бир оғланы ортаја чағырыб һәвариләринә дејир: ‘Буну јадынызда јахшы сахлајын: бу ушаг кими олмасаныз, Аллаһын Падшаһлығына ҝирә билмәјәҹәксиниз. Ушаг кими олан, Падшаһлыгда ән бөјүк адам сајылыр’. Билирсән Иса бу сөзләри нә үчүн дејир?\nЧүнки балаҹалар өзләрини башгаларындан ваҹиб вә бөјүк сајмырлар. Буна ҝөрә дә һәвариләр ушаг кими олмаға чалышмалы, даһа бөјүк вә ваҹиб олдуглары барәдә јолдашлары илә мүбаһисә етмәмәлидирләр.\nИса ушагларын она чох әзиз олдуғуну бир нечә дәфә ҝөстәриб. Бу һадисәдән бир нечә ај сонра ҹамаат ушагларыны Исанын јанына ҝәтирир. Һәвариләр исә ушаглары Исанын јанына бурахмырлар. Амма Иса һәвариләринә дејир: ‘Гојун ушаглар јаныма ҝәлсинләр. Онлара мане олмајын. Чүнки Аллаһын Падшаһлығы ушаг кими оланларындыр’. Сонра Иса ушаглары гуҹағына алыб онлара хејир-дуа верир. Исанын балаҹалары севдијини билмәк бизи севиндирир, елә дејилми?\nМатта 18:1–4; 19:13–15; Марк 9:33–37; 10:13–16.\nБошанма мәсәләси вә ушаглара мәһәббәт\nИса пејғәмбәрин ушаглара мүнасибәти шаҝирдләринкиндән гат-гат фәргләнир. Нәјә ҝөрә?


Q=11	C=3	SS=3	LS=7	PS=3	DC=0	LC=0	SD=0	BS=1	G0=20	G1=16	G2=6	DLID=az_RU	BODY=Ибраниләрә 4:12: «Аллаһын сөзү» нәдир? | Тәлим\nДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) бенгал бикол болгар булу варај венда волајта га ган гуарани гуҹарат гырғыз дхолуо еве ермәни ермәни (гәрб) естон ефик занде зулу ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лози лувале луганда лунда малагаси малај малајалам мамбве-лунгу маратһ мајја маҹар мегрел михе монгол ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсонга тумбука түрк түркмән урду фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Ҹәнуби Африка жест дили Һиндистан жест дили һауса һилигајнон һинд әрәб өзбәк\nАллаһын сөзү ҹанлыдыр\nИбраниләрә 4:12 ајәсиндә «ҹанлы вә гүдрәтли» кими тәсвир олунан «Аллаһын сөзү» нәдир?\nКонтексдән ҝөрүнүр ки, һәвари Булус бу сөзләрлә Аллаһын Мүгәддәс Китаб васитәсилә бәшәријјәтә үнванладығы хәбәри, јәни Онун вәдини нәзәрдә тутурду.\nЧох вахт нәшрләримиздә Ибраниләрә 4:12 ајәси Мүгәддәс Китабын инсанларын һәјатыны јахшылыға доғру дәјишмәк ҝүҹүнә малик олдуғуну ҝөстәрмәк үчүн истифадә олунур. Бу ајәни бу ҹүр һалларда истифадә етмәк сәһв дејил. Лакин ҝәлин Ибраниләрә 4:12 ајәсинин контекстинә нәзәр салаг. Булус ибрани мәсиһиләри Аллаһын ирадәсинә ујғун давранмаға тәшвиг едирди. Аллаһын ирадәси Төвратда вә Инҹилин Булусун дөврүндә мөвҹуд олан һиссәләриндә јазылмышды. Булус Мисир әсарәтиндән гуртулан исраиллиләри мисал чәкмишди. Онларын Аллаһын вәд етдији «сүд-бал ахан» дијарда, әсл динҹлик тапаҹаглары, истираһәт едәҹәкләри бир мәмләкәтдә јашамаг имканлары вар иди (Чых. 3:8; Ган. 12:9, 10).\nБу, Аллаһын о дөврдә ачылмыш нијјәти иди. Исраиллиләр дашүрәкли вә имансыз олдуглары үчүн вәд олунмуш динҹлијә говушмадылар (Сај. 14:30; Јуш. 14:6—10). Лакин Булус демишди ки, «Аллаһын истираһәтинә говушмаг вәди» һәлә дә гүввәдәдир (Ибр. 3:16—19; 4:1). Бу вәд Аллаһын нијјәтинин бир һиссәсидир. Ибрани мәсиһиләр кими, биз дә Аллаһын бу нијјәтинин нәдән ибарәт олдуғуну өјрәнмәли вә она ујғун давранмалыјыг. Бу вәдин Мүгәддәс Јазылара әсасландығыны тәсдиг етмәк үчүн Булус Јарадылыш 2:2 вә Зәбур 95:11 ајәләриндән ситат ҝәтирмишди.\nНә јахшы ки, «Аллаһын истираһәтинә говушмаг вәди» һәлә дә гүввәдәдир. Биз Аллаһын истираһәтинә говушмағын мүмкүн олдуғуна әминик вә бунун үчүн мүәјјән аддымлар атмышыг. Буна Мусанын ганунуна риајәт етмәклә вә ја саваб ишләр ҝөрмәклә наил олмаг мүмкүн дејил. Аллаһын истираһәтинә говушмаг үчүн биз Она иман ҝәтирмәли вә Онун ирадәсини јеринә јетирмәлијик. Дүнјанын һәр јериндә минләрлә инсан Мүгәддәс Китабы арашдырыр вә Аллаһын ирадәсинин нәдән ибарәт олдуғуну өјрәнир. Өјрәндикләри онлары, јухарыда гејд олундуғу кими, һәјат тәрзини дәјишмәјә, иман ҝәтирмәјә вә вәфтиз олмаға тәшвиг едир. Бу сүбут едир ки, доғрудан да, «Аллаһын сөзү ҹанлы вә гүдрәтлидир». Аллаһын Мүгәддәс Китабда ачдығы нијјәт бизим һәјатымыза тәсир едиб вә бундан сонра да тәсир едәҹәк.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2016\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2016


Q=7	C=5	SS=3	LS=1	PS=0	DC=3	LC=0	SD=0	BS=1	G0=130	G1=93	G2=49	DLID=az_RU	BODY=«Ҝөзәҝөрүнмәз Аллаһы» иман ҝөзү илә ҝөр | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар море нгабар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«О,.. Ҝөзәҝөрүнмәз Аллаһы ҝөрүрмүш кими мәтин иди» (ИБР. 11:27).\n«ҜӨЗӘҜӨРҮНМӘЗ АЛЛАҺЫ» ҜӨРМӘК...\nсәни инсан горхусундан неҹә горуја биләр?\nсәни тәблиғ ишинә бүтүн ҝүҹүнү гојмаға неҹә тәшвиг едә биләр?\nбөјүк мүсибәт заманы мәтин галмаға сәнә неҹә көмәк едә биләр?\n1, 2. а) Нәјә ҝөрә Мусанын һәјаты тәһлүкә алтында ола биләрди? (Мәгаләнин әввәлиндәки шәклә бах.) б) Нә үчүн Муса падшаһын гәзәбиндән горхмурду?\nФИРОН мисирлиләр үчүн һејбәтли һөкмдар вә јашајан аллаһ иди. Бир мәнбәјә әсасән, халгын ҝөзүндә о, «јердәки бүтүн ҹанлылардан мүдриклијинә вә ҝүҹүнә ҝөрә гат-гат үстүн иди» («When Egypt Ruled the East»). Өз тәбәәләрини горху алтында сахламаг үчүн фиронун таҹынын үзәриндә санҹмаға һазыр олан кобра тәсвир олунмушду. Бу, падшаһын дүшмәнләринин дәрһал мәһв едиләҹәјинә ишарә едирди. Буна ҝөрә дә тәсәввүр ет: Јеһовадан: «Сәни фиронун јанына ҝөндәрирәм ки, халгым Исраил өвладларыны Мисирдән чыхарасан», — ҝөстәришини алан Муса һансы һиссләри кечирирди (Чых. 3:10).\n2 Һеч нәјә бахмајараг, Муса галхыб Мисирә ҝетди вә Аллаһын хәбәрини чатдырды. Бу һәрәкәтилә фиронун гәзәбинә туш ҝәлди. Һәмин дијара доггуз бәла ҝөндәриләндән сонра фирон Мусаны һәдәләди: «Бир дә мәним ҝөзүмә ҝөрүнмә. Јенә дә ҝөзүмә ҝөрүнсән, өләҹәксән» (Чых. 10:28). Фиронун сарајыны тәрк етмәздән әввәл Муса билдирди ки, онун илк оғлу өләҹәк (Чых. 11:4—8). Сонра ҝедиб бүтүн исраил аиләләринә бир тоғлу вә ја чәпиш кәсиб ганыны гапыларынын јан вә үст дирәкләринә сүртмәји тапшырды. Бу һејванлары мисирлиләр Ра адлы аллаһларына гурбан ҝәтирирдиләр (Чых. 12:5—7). Ҝөрәсән, Фирон нә едәҹәкди? Бу, Мусанын һеч веҹинә дејилди. Ахы о, Јеһоваја иманла табе олур, «падшаһын гәзәбиндән горхмурду, чүнки Ҝөзәҝөрүнмәз Аллаһы ҝөрүрмүш кими мәтин иди». (Ибраниләрә 11:27, 28 ајәләрини оху.)\n3. Мусанын иманы барәдә нәләри арашдыраҹағыг?\n3 Ҝөрүнмәз Аллаһы ҝөрә биләҹәк гәдәр иманын вармы? (Матта 5:8). Руһани ҝөзләримизи елә итиләмәлијик ки, «Ҝөзәҝөрүнмәз Аллаһы» ҝөрә биләк. Бу саһәдә Мусанын нүмунәси бизә көмәк едә биләр. Јеһоваја иманы ону инсан горхусундан неҹә горумушду? О, Аллаһын вәдләринә иман етдијини неҹә ҝөстәрмишди? Халгы илә бирликдә тәһлүкә алтында оларкән «Ҝөзәҝөрүнмәз Аллаһы» иман ҝөзү илә ҝөрмәси ону неҹә мөһкәмләндирмишди?\nО, «ПАДШАҺЫН ГӘЗӘБИНДӘН» ГОРХМАДЫ\n4. Инсан ҝөзү илә өлчсәк, Муса Фиронун гаршысында һансы вәзијјәтдә иди?\n4 Инсан ҝөзү илә өлчсәк, Муса фирона бата билмәзди. Мусанын һәјаты вә ҝәләҹәји, санки, фиронун әлиндә иди. Һәтта Муса өзү Јеһовадан сорушмушду: «Ахы мән кимәм ки, фиронун јанына ҝедиб Исраил өвладларыны Мисирдән чыхарым?» (Чых. 3:11). Тәхминән 40 ил әввәл Муса Мисирдән гачаг дүшмүшдү. О дүшүнә биләрди: «Јенидән Мисирә гајыдыб һәјатымы рискә атмаг нә дәрәҹәдә ағыллы һәрәкәтдир?»\n5, 6. Мусаја фирондан јох, Јеһовадан горхмаға нә көмәк етди?\n5 Муса Мисирә гајытмаздан өнҹә Аллаһ она ваҹиб бир принсип өјрәтди вә о, бу принсипи сонралар «Әјјуб» китабында гәләмә алды: «Рәбб горхусу һикмәтдир» (Әјјуб 28:28). Мусанын бу ҹүр горхуја јијәләнмәси вә ағылла давранмасы үчүн Јеһова она инсанларла Күлли-Ихтијар Аллаһ арасындакы фәрги ајдын тәсвир етди. О сорушду: «Ағзы инсана ким вериб? Инсаны лал, кар, кор јахуд ҝөзлү едән кимдир? Буну едән Мән Рәбб дејиләмми?» (Чых. 4:11).\n6 Бу сөзләрин ҹаны нә иди? Мусанын горхмасы үчүн һеч бир сәбәб јох иди. Чүнки фирона хәбәрдарлыг етмәси үчүн ону Јеһова ҝөндәрмишди, архасында да дағ кими дураҹагды. Үстәлик, фирон һеч вахт Јеһова илә саваша билмәзди. Һәр шејдән әлавә, Муса Мисир падшаһы тәрәфиндән өлүмлә һәдәләнән илк мөмин инсан дејилди. Ола билсин, Муса әввәлки фиронларын идарә етдији дөврдә Јеһованын Ибраһими, Јусифи, һәтта онун өзүнү неҹә горудуғу үзәриндә дүшүнүрдү (Јар. 12:17—19; 41:14, 39—41; Чых. 1:22—2:10). «Ҝөзәҝөрүнмәз» Аллаһына иманы сајәсиндә Муса ҹәсарәтлә фиронун һүзуруна ҝәлиб Јеһованын әмр етдикләрини бир-бир она чатдырды.\n7. Јеһоваја иман бир баҹыны инсан горхусундан неҹә горуду?\n7 Јеһоваја иман Елла адлы баҹыны да инсан горхусуна гапылмагдан горуду. 1949-ҹу илдә КГБ әмәкдашлары Елла баҹыны Естонијада һәбс етдиләр вә сонра ҝәнҹ полис забитләринин ҝөзү гаршысында сојундурдулар. Баҹы дејир: «Мән өзүмү алчалдылмыш һисс едирдим. Амма Јеһоваја дуа етдикдән сонра дахилимә сакитлик чөкдү». Сонра ону үч ҝүн бирнәфәрлик камерада сахладылар. О бөлүшүр: «Полис забитләри бағырырдылар: “Биз елә едәҹәјик ки, бир дә Естонијада Јеһова ады чәкилмәсин! Сән дүшәрҝәјә ҝедәҹәксән, о бириләрсә Сибирә!” Әлә салырдылар: “Һаны сәнин Јеһован?”» Бу вәзијјәтдә Елла баҹы нә едәҹәкди? Инсан горхусуна дүшәҹәкди, јохса Јеһоваја ҝүвәнәҹәкди? Диндирилән вахт баҹы ону әлә саланлара горхмадан деди: «Азад јашајыб Аллаһын ҝөзүндән дүшмәкдәнсә, өмрүмүн сонуна кими һәбсдә галыб Аллаһла достлуғуму горујарам». Елла үчүн Јеһова гаршысында дајанан адамлар гәдәр реал иди. О, иманы сајәсиндә нөгсансызлығыны горуду.\n8, 9. а) Инсан горхусунун дәрманы нәдир? б) Сәндә инсан горхусу варса, диггәтини кимә ҹәмләмәлисән?\n8 Јеһоваја иман сәнә горхуларына галиб ҝәлмәјә көмәк едәҹәк. Әҝәр сәлаһијјәтли шәхсләр сәнин Аллаһа ибадәт етмәк азадлығына мәһдудијјәт гојмаға чалышсалар, елә ҝөрүнә биләр ки, һәјатын вә ҝәләҹәјин онлардан асылыдыр. Һәтта онларын гәзәбинә туш ҝәлмәмәк үчүн Јеһоваја хидмәти дајандырмаг фикринә дүшә биләрсән. Амма унутма: инсан горхусунун дәрманы Аллаһа имандыр! (Сүлејманын мәсәлләри 29:25 ајәсини оху.) Јеһова сорушур: «Фани инсандан, от кими солан бәшәр оғлундан горхан ҝөр сән кимсән?» (Јешаја 51:12, 13).\n9 Ҝөзүнү гүдрәтли Аллаһдан чәкмә. О, әдаләтсиз рәһбәрләрин әлиндән ҝүн ҝөрмәјән инсанлары ҝөрүр, онларын һалына аҹыјыр, онлар үчүн чалышыр (Чых. 3:7—10). Әҝәр сән сәлаһијјәтли мәмурлар гаршысында иманыны мүдафиә етмәли олсан, Мүгәддәс Китабдакы нөвбәти сөзләри унутма: «Сизи мәһкәмәјә верәндә нәдән вә ја неҹә данышаҹағыныз барәсиндә нараһат олмајын, чүнки нә демәк лазым олдуғу сизә һәмин ан вериләҹәк» (Мат. 10:18—20). Рәһбәрләр вә һөкумәт нүмајәндәләри Јеһова илә саваша билмәзләр. Иманыны мөһкәмләндир, онда Јеһованын сәнә көмәк етмәјә һазыр олан реал Шәхсијјәт олдуғуну ҝөрәҹәксән.\nО, АЛЛАҺЫН ВӘДЛӘРИНӘ ИМАН ҜӘТИРДИ\n10. а) Ерамыздан әввәл 1513-ҹү илин нисан ајында Јеһова исраиллиләрә һансы ҝөстәриши верди? б) Муса Аллаһын ҝөстәришләринә неҹә јанашды?\n10 Ерамыздан әввәл 1513-ҹү илин нисан ајында Јеһова Мусаја вә Һаруна исраиллиләрә баша салмалары үчүн гејри-ади бир ҝөстәриш верди. Исраиллиләр сағлам еркәк тоғлу вә ја чәпиш сечмәли, ону кәсиб ганыны гапыларынын јан вә үст дирәкләринә сүртмәли идиләр (Чых. 12:3—7). Муса бу ҝөстәришә неҹә јанашды? Сонралар һәвари Павел јазмышды: «О, иманы сајәсиндә Пасханы гејд етди вә гапы дирәкләринә ган чиләди ки, Аллаһын мәләји онларын илкин өвладларыны мәһв етмәсин» (Ибр. 11:28). Муса Јеһованын сөзүнүн үстүндә дуран Аллаһ олдуғуна, Мисирлиләрин илк оғулларынын өлдүрүлмәсинә даир вердији вәдә әмин иди.\n11. Муса нә үчүн башгаларына ҝөрә нараһат иди?\n11 «Аллаһын мәләји» мисирлиләрин илк өвладларыны мәһв едәндә Мусанын оғуллары, ҝөрүнүр, чох узагда, Мидјанда идиләр * (Чых. 18:1—6). Бунунла белә, о, итаәткарлыг ҝөстәриб илк өвладлары тәһлүкә гаршысында олан Исраил аиләләринә ҝөстәришләр верирди. Ахы сөһбәт инсан һәјатындан ҝедирди, Муса буна ҝөз јума билмәзди. Мүгәддәс Китабда дејилир ки, Муса ҹәлд һәрәкәтә кечди вә «Исраилин бүтүн ағсаггалларыны чағырыб деди: “Пасха гурбаныны кәсин”» (Чых. 12:21).\n12. Јеһова бизә һансы ваҹиб хәбәри чатдырмағы тапшырыб?\n12 Јеһованын мүасир халгы да Аллаһын мәләјиндән ваҹиб бир ҝөстәриш алыб: «Аллаһдан горхун, Ону уҹалдын, чүнки Онун һөкм вахты јетишди. Буна ҝөрә дә ҝөјү, јери, дәнизи вә су һөвзәләрини јарадана тәзим един» (Вәһј 14:7). Инди бу хәбәри бәјан етмәјин вахтыдыр. Биз әтрафымыздакы инсанларын Бөјүк Бабилдән чыхмасы үчүн голларымызы чирмәләмәлијик ки, онлар «онун башына ҝәләҹәк бәлалар»а дүчар олмасынлар (Вәһј 18:4). Она ҝөрә дә «башга гојунлар» вә мәсһ олунмушлар әлләриндән ҝәләни едирләр ки, Аллаһдан узаглашмыш кәсләри Онунла барышдыра билсинләр (Јәһ. 10:16; 2 Кор. 5:20).\nЈеһованын вәдләринә иман хош хәбәри тәблиғ етмәк истәјини аловландыраҹаг (13-ҹү абзаса бах)\n13 Биз «һөкм вахты»нын јетишдијини ҝөрүрүк. Доғрудан да, тәблиғ вә шаҝирд һазырламаг иши, елә Јеһованын дедији кими, тәҹилидир. Һәвари Јәһја ҝөрдүјү ҝөрүнтү һагда дејир: «Јерин дөрд уҹунда дурмуш дөрд мәләк ҝөрдүм. Онлар јерин дөрд күләјини тутуб сахламышдылар» (Вәһј 7:1). Бәс сән иман ҝөзләри илә һәмин мәләкләрин бу дүнјанын үзәринә ҝәләҹәк бөјүк мүсибәтин дағыдыҹы күләкләрини бурахмаға һазыр олдугларыны ҝөрүрсәнми? Әҝәр бу мәләкләри иман ҝөзү илә ҝөрсән, онда хош хәбәри инсанлара әминликлә чатдыраҹагсан.\n14. «Пис адамы өз шәр әмәлиндән» дөндәрмәјә бизи нә тәшвиг едир?\n14 Аллаһын садиг бәндәләри индидән Јеһова илә достлуг мүнасибәтләринә вә әбәди һәјат үмидинә маликдирләр. Буну да дәрк едирик ки, «һәјаты гуртулсун дејә пис адамы өз шәр әмәлиндән дөндәрмәк» мәсулијјәти бизим үзәримиздәдир. (Језекел 3:17—19 ајәләрини оху.) Сөзсүз ки, биз јалныз ган мүгәссири олмамаг үчүн тәблиғ етмирик. Биз буну Јеһованы вә инсанлары севдијимиз үчүн едирик. Иса әсил мәһәббәтин вә мәрһәмәтин нә демәк олдуғуну самаријалы һаггындакы мәсәлиндә тәсвир етмишди. Өзүндән соруш: «Мән самаријалы кими давранырам, јохса каһин вә левили кими өзүмә бәраәт газандырараг “јолун о бири тајына” кечирәм?» (Лука 10:25—37). Аллаһын вәдләринә иман вә инсанлара мәһәббәт бизи, һәлә ки вахт битмәјиб, тәблиғ ишинә бүтүн ҝүҹүмүзү гојмаға тәшвиг едир.\nОНЛАР ГЫРМЫЗЫ ДӘНИЗИ КЕЧДИЛӘР\n15. Исраиллиләр нә үчүн тәләјә дүшдүкләрини дүшүнүрдүләр?\n15 Ҝөзәҝөрүнмәз Аллаһа иман ҝәтирмәси Мусаја исраиллиләр Мисирдән чыхдыгдан сонра да көмәк етмишди. Мүгәддәс Китаб хәбәр верир: «Исраил өвладлары бахыб ҝөрдүләр ки, Мисирлиләр онлара доғру ҝәлирләр. Буна ҝөрә дә Исраил өвладлары чох горхду вә Рәббә фәрјад етдиләр» (Чых. 14:10—12). Һәгигәтәнми, онлар чыхылмаз вәзијјәтдә идиләр? Бу, һеч дә белә дејилди. Ахы Јеһова габагҹадан демишди: «Мән... фирону инадкар едәҹәјәм ки, о сизи тәгиб етсин. Сонра фирон вә онун ордусуну мәғлуб едиб иззәтими ҝөстәрәҹәјәм. Бүтүн Мисирлиләр биләҹәкләр ки, Рәбб Мәнәм» (Чых. 14:4). Исраиллиләр анҹаг инсан ҝөзү илә ҝөрүнән шејләри ҝөрүрдүләр: гаршыларында кечилмәз Гырмызы дәниз, архада фиронун дөјүш арабалары, башларында исә 80 јашлы гоҹа бир чобан! Онлара елә ҝәлирди ки, тәләјә дүшүбләр.\n16. Гырмызы дәнизин гаршысында иман Мусаны неҹә мөһкәмләндирди?\n16 Лакин Муса горхуја гапылмады. Чүнки о, иман ҝөзләрилә дәниздән вә ордудан даһа гүдрәтли бир шеј ҝөрүрдү. О, Јеһованын ҝәтирәҹәји хиласы ҝөрүрдү. Вә билирди ки, исраиллиләр үчүн Јеһова Өзү савашаҹаг. (Чыхыш 14:13, 14 ајәләрини оху.) Мусанын иманы Аллаһын халгыны ҹуша ҝәтирди. Мүгәддәс Китабда дејилир: «Онлар, иман сајәсиндә, Гырмызы дәнизи санки гурудан кечән кими кечдиләр. Мисирлиләр дә кечмәк истәјәндә суја гәрг олдулар» (Ибр. 11:29). «Исраил халгы Рәббин Мисирлиләрә бөјүк гүввәтлә нә етдијини ҝөрәндә Рәбдән горхду, Она вә гулу Мусаја ҝүвәнди» (Чых. 14:31).\n17. Үзләшәҹәјимиз һансы вәзијјәт иманымызы бәркә-боша салаҹаг?\n17 Тезликлә бизим дә һәјатымыз тәһлүкә алтында олаҹаг. Бөјүк мүсибәтин зирвә нөгтәсинә аз галмыш бу дүнјанын сијаси гүввәләри тәшкилатымыздан даһа бөјүк вә үзвләринин сајы даһа чох олан дини тәшкилатлары ләғв едиб тамамилә мәһв едәҹәкләр (Вәһј 17:16). Пејғәмбәрликдә Јеһова һәмин вахт үчүн мүдафиәсиз вәзијјәтимизи белә тәсвир етмишди: «Диварсыз кәндләри олан бир [өлкәнин]... дарвазалары да, сүрҝүләри дә јохдур» (Јез. 38:10—12, 14—16). Инсан ҝөзү илә бахсаг, һәмин вахт бизә елә ҝәлә биләр ки, артыг китабымыз бағланыб. Бәс онда сән нә едәҹәксән?\n18. Бөјүк мүсибәт заманы мәтин галмаг үчүн һансы сәбәбимиз вар?\n18 Биз дә горхуја гапылмамалыјыг. Чүнки Јеһова габагҹадан демишди ки, Онун халгына һүҹум едиләҹәк. О, һәмчинин бунун нә илә гуртараҹағыны да демишди. «“О ҝүн Гог Исраил торпағына һүҹум етдији ҝүн гәзәбим аловланаҹаг” дејир Худавәнд Рәбб. “Гысганҹлығымла вә шиддәтли гәзәбимлә дејирәм”» (Јез. 38:18—23). Бәли, Јеһова Өз халгына зәрәр вурмаг истәјән һәр кәси мәһв едәҹәк. «Рәббин мөһтәшәм вә дәһшәтли ҝүнү»н сонунда иман сәнә Јеһованын ҝәтирәҹәји хиласы ҝөрмәјә вә нөгсансызлығыны горумаға көмәк едәҹәк (Јоел 2:31, 32).\n19. а) Муса илә Јеһова арасында мүнасибәтләр нә дәрәҹәдә мөһкәм иди? б) Әҝәр бүтүн јолларында Јеһоваја табе олсан, һансы хејир-дуаны дадаҹагсан?\n19 «Ҝөзәҝөрүнмәз Аллаһы ҝөрүрмүш кими мәтин» галмагла өзүнү индидән һәмин әламәтдар һадисәләрә һазырла. Мүнтәзәм арашдырма апармагла вә дуа етмәклә Јеһова илә достлуг мүнасибәтләрини мөһкәмләндир. Мусанын мәһз бу ҹүр достлуг мүнасибәти вар иди. Јеһова ону елә мөһтәшәм ишләрдә истифадә етмишди ки, Мүгәддәс Китабда Јеһованын ону «үз-үзә» таныдығы дејилир (Ганун. т. 34:10). Муса, һәгигәтән дә, тајы-бәрабәри олмајан пејғәмбәр иди. Иман сајәсиндә сән дә Јеһова илә мүнасибәтләрини елә мөһкәмләндирә биләрсән ки, санки Ону доғрудан да ҝөрмүсән. Әҝәр сән Аллаһын Кәламынын тәшвиг етдији кими, «бүтүн јолларында» Јеһоваја табе олсан, «О сәнин јолларыны дүзәлдәр» (Сүл. мәс. 3:6).\n^ абз. 11 Ҝөрүнүр, Јеһова мисирлиләрин үзәриндә һөкмүнү иҹра етмәк үчүн мәләкләрини ҝөндәрмишди (Мәз. 78:49—51).


Q=6	C=4	SS=1	LS=0	PS=1	DC=4	LC=0	SD=0	BS=2	G0=51	G1=31	G2=8	DLID=az_RU	BODY=Үзүмлүк вә бағбанлар һагда мәсәлләр | Иса пејғәмбәрин һәјаты\nҮзүмлүк барәдә ики мәсәл\nМӘТТА 21:28—46 МАРК 12:1—12 ЛУКА 20:9—19\nИКИ ОҒУЛ ҺАГДА МӘСӘЛ\nБАҒБАНЛАР БАРӘДӘ МӘСӘЛ\nИса Мәсиһ мәбәддәдир. О, өз ҹавабы илә бөјүк каһинләри вә ағсаггаллары чаш-баш гојуб. Онлар Иса Мәсиһин ҝөрдүјү ишләри һансы сәлаһијјәтлә етдијини суал алтына гојмушдулар. Мәсиһ ҹавабы илә онлары сусдуруб. Сонра онларын әсил үзүнү үзә чыхаран мәсәл чәкир:\n«Бир адамын ики өвлады вар иди. Бир ҝүн о, бөјүк оғлуна јахынлашыб деди: “Бала, ҝет бу ҝүн үзүмлүкдә ишлә”. Оғлан ҹаваб верди: “Ҝетмирәм”. Амма сонрадан дедијинә пешман олуб ҝетди. Ата ејни шеји кичик оғлуна да деди. Бу оғул исә белә ҹаваб верди: “Баш үстә, аға, ҝедәрәм”. Амма ҝетмәди. Инди дејин ҝөрүм бу ики оғулдан һансы бири атасынын истәјини јеринә јетирди?» (Мәтта 21:28—31). Әлбәттә ки, бөјүк оғул.\nБуна ҝөрә Иса пејғәмбәр тәнгидчиләринә дејир: «Буну билин ки, верҝијығанлар вә фаһишәләр Аллаһын Падшаһлығына сиздән габаг ҝирәҹәкләр». Верҝијығанларла фаһишәләр башланғыҹдан Аллаһа хидмәт етмирдиләр. Амма бөјүк оғул кими, онлар да пешман олуб Аллаһа хидмәт етмәјә башлајыблар. Дин хадимләри исә кичик оғул кими, Аллаһа хидмәт етдикләрини десәләр дә, буну әмәлдә ҝөстәрмирләр. Мәсиһ гејд едир: «[Вәфтизчи] Јәһја ҝәлиб сизә салеһлик јолуну ҝөстәрди, сиз исә она инанмадыныз. Анҹаг верҝијығанлар вә фаһишәләр она инанды. Сиз исә бунлары ҝөрә-ҝөрә јенә дә пешман олуб она инанмадыныз» (Мәтта 21:31, 32).\nИса пејғәмбәр бундан сонра башга нүмунә чәкир. О изаһ едир ки, онларын гәбаһәти јалныз Аллаһа хидмәт етмәмәләриндә дејил. Онлар һәм дә бәднијјәт инсанлардыр. Мәсиһ дејир: «Бир адам үзүм бағы салды. Бағы чәпәрләди, үзүм сыхмаг үчүн чала газды, бир гүллә тикди вә бағы бағбанлара иҹарәјә вериб башга өлкәјә јолланды. Мәһсул јығымы мөвсүмүндә о, өз нөкәрини ҝөндәрди ки, бағбанлар она бағын барындан версинләр. Бағбанлар исә нөкәри гамарлајыб дөјдүләр вә әлибош ҝери гајтардылар. Бағын саһиби онларын јанына башга бир нөкәр ҝөндәрди, лакин бағбанлар онун башыны јардылар, ону алчалтдылар. О, бир нөкәрини дә ҝөндәрди, бағбанлар ону өлдүрдүләр. Бағ саһиби ора чохлу нөкәр ҝөндәрди, лакин бағбанлар бәзиләрини дөјдүләр, бәзиләрини өлдүрдүләр» (Марк 12:1—5).\nИса пејғәмбәри динләјәнләр бу нүмунәнин мәғзини баша дүшүрләр? Јәгин, Әшија пејғәмбәрин тәнгиди онларын јадындадыр. О демишди: «Ордулар Аллаһы Јеһованын үзүм бағы Исраил евидир, меһр салдығы мејнәлик Јәһуда халгыдыр. О, әдаләт ҝөзләјирди» (Әшија 5:7). Иса пејғәмбәрин мәсәли дә буна бәнзәрдир. Мүлкәдар Јеһова Аллаһдыр, үзүм бағы исә Аллаһын гануну илә һасарланыб мүдафиә олунан Исраил халгыдыр. Бу халга тәлим-тәрбијә вермәк вә јахшы бәһрә ҝәтирмәсинә көмәк етмәк үчүн Јеһова Аллаһ пејғәмбәрләрини ҝөндәрирди.\nЛакин «бағбанлар» онларын јанына ҝөндәрилән «нөкәрләрлә» пис даврандылар вә онлары гәтлә јетирдиләр. Мәсиһ изаһ едир: «Бағ саһибинин бир севимли оғлу вар иди. О: “Оғлума һөрмәтлә јанашарлар”, — дејиб лап ахырда бағбанларын јанына оғлуну ҝөндәрди. Анҹаг бағбанлар бир-бириләринә дедиләр: “Бу варисдир. Ҝәлин ону өлдүрәк, мирас бизим олсун”. Бағбанлар ону тутуб өлдүрдүләр» (Марк 12:6—8).\nИса пејғәмбәр сорушур: «Ҝөрәсән, бағын саһиби нә едәҹәк?» (Марк 12:9). Дин хадимләри ҹаваб верирләр: «Бүтүн бу пис әмәлләринә ҝөрә онларын ахыры да пис олаҹаг. Торпаг саһиби үзүм бағыны башга бағбанлара иҹарәјә верәҹәк. Онлар вахтлы-вахтында торпаг саһибинә мәһсулуну верәҹәкләр» (Мәтта 21:41).\nБу рәһбәрләр өз дилләри илә өзләрини мәһкум едирләр. Ахы онлар да Јеһова Аллаһын «үзүм бағы» олан Исраил халгынын «бағбанлары» арасындадырлар. Јеһова Аллаһ бу бағбанлардан бәһрә, јәни Онун Оғлуна — Мәсиһә иман ҝәтирмәләрини ҝөзләјир. Иса Мәсиһ дин хадимләринин бирбаша үзүнә дејир: «Мәҝәр бу сөзләри охумамысыныз: “Бәнналарын рәдд етдикләри даш күнҹүн әсас дашы олду. Буну едән Јеһовадыр, биз буна һејран галмышыг”?» (Марк 12:10, 11). Сонра о, фикрини ачыг дејир: «Буна ҝөрә дә ешидин вә аҝаһ олун, Аллаһын Падшаһлығы сиздән алынаҹаг вә онун бәһрәсини ҝәтирән халга вериләҹәк» (Мәтта 21:43).\nМирзәләр вә бөјүк каһинләр Иса Мәсиһин бу мәсәли онлара аид етдијини баша дүшүрләр (Лука 20:19). Әввәлкиндән бешбетәр ону, һүгуги «вариси» өлдүрмәк истәјирләр. Лакин Исаны пејғәмбәр һесаб едән ҹамаатдан горхдуглары үчүн ону орадаҹа өлдүрмүрләр.\nИса пејғәмбәрин чәкдији биринҹи мәсәлдә ики оғул кимләри тәмсил едир?\nИкинҹи мәсәлдә «мүлкәдар», «үзүм бағы», «бағбанлар», «нөкәрләр» вә «варис» кими тәмсил едир?\nБағбанларын агибәти неҹә олаҹаг?


Q=5	C=3	SS=1	LS=1	PS=0	DC=1	LC=0	SD=0	BS=2	G0=124	G1=90	G2=41	DLID=az_RU	BODY=Јеһова бизим мәскәнимиздир | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Колумбија жест дили Литва Малта Мексика жест дили Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол бислама болгар варај венда волајта га газах гуарани гуахиро гырғыз дхолуо еве ермәни ермәни (гәрб) естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала лози малагаси малај маҹар мизо море нгабар ндебеле ндонга нзема оромо пангасинан полјак португал пәнҹаб румын рус рус жест дили свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Еј Јеһова, нәсилдән-нәслә мәскәнимиз Сәнсән» (МӘЗ. 90:1, ЈЕНИ ДҮНЈА ТӘРҸҮМӘСИ).\nЈеһова гәдимдә јашамыш садиг хидмәтчиләринә неҹә «мәскән» олмушду?\nАллаһын садиг бәндәси олан Ибраһим пејғәмбәрдән биз нә өјрәнә биләрик?\nЈеһованын бизим «мәскәнимиз» олдуғуну неҹә ҝөстәрә биләрик?\n1, 2. Аллаһын хидмәтчиләри бу дүнјада өзләрини неҹә һисс едирләр вә онлар һансы мәскәнә саһибдирләр?\nСӘН өзүнү бу дүнјада евиндәки кими раһат вә сәрбәст һисс едирсәнми? Әҝәр белә дејилсә, бил ки, бу һиссләри кечирән тәк сән дејилсән. Әсрләр боју Јеһованы ҹани-дилдән севән хидмәтчиләри өзләрини бу дүнјада јад вә гәриб кими һисс едирдиләр. Мәсәлән, чадырларда јашајан вә Кәнан дијарыны гарыш-гарыш доланан Аллаһын садиг бәндәләри «о торпагда гәриб вә мүвәггәти сакин олдугларыны» бәјан едирдиләр (Ибр. 11:13).\n2 Ҝөјләр вәтәндашлығыны алмыш Мәсиһин мәсһ олунмуш давамчылары да өзләрини бу дүнјада «гәриб вә мүвәггәти сакин» һесаб едирләр (Филип. 3:20; 1 Пет. 2:11). Мәсиһин башга гојунлары да онун кими «дүнјаја мәхсус дејилләр» (Јәһ. 10:16; 17:16). Бунунла белә, Аллаһын халгы «евсиз» дејил. Әслиндә, бизим ән тәһлүкәсиз вә иман ҝөзү илә ҝөрә биләҹәјимиз исти бир јувамыз вар. Муса јазмышды: «Еј Јеһова, нәсилдән-нәслә мәскәнимиз Сәнсән» (Мәз. 90:1, Јени Дүнја тәрҹүмәси). Јеһова гәдим дөврләрдә Өз садиг бәндәләринин мәскәни неҹә олмушду? Бәс бу ҝүн Аллаһ һансы мәнада Онун адыны дашыјан халгын мәскәнидир? Вә О, ҝәләҹәкдә јеҝанә тәһлүкәсиз мәскән неҹә олаҹаг?\nЈЕҺОВА ГӘДИМ ХИДМӘТЧИЛӘРИНИН «МӘСКӘНИ» ИДИ\n3. Мәзмур 90:1 ајәсиндә мөвзу кимдир, образ вә бәнзәрлик нәдир?\n3 Мүгәддәс Китабда истифадә олунан бир чох бәдии ифадәләр кими, Мәзмур 90:1 ајәсиндә дә мөвзу, образ вә бәнзәрлик вар. Бурада мөвзу Јеһовадыр. Образ исә мәскән, јәни јашајыш јеридир. Јеһованын мәскәнә бәнзәдилмәси тәәҹҹүблү дејил. Чүнки Аллаһ Өз халгыны горујур, ахы О, мәһәббәтин тәҹәссүмүдүр (1 Јәһ. 4:8). О һәмчинин садиг бәндәләрини әмин-аманлыгда јашадан сүлһ Аллаһдыр (Мәз. 4:8). Ҝәлин Ибраһим пејғәмбәрдән башлајараг Аллаһын садиг хидмәтчиләринә һансы мәнада мәскән олдуғуну арашдыраг.\n4, 5. Јеһова Ибраһим үчүн неҹә мәскән олду?\n4 Әввәлләр ады Ибрам олан Ибраһим пејғәмбәрә Јеһова бујурмушду: «Өз торпағындан, гоһумларынын арасындан... чых, сәнә ҝөстәрәҹәјим торпаға ҝет». Һәмин вахт Ибраһимин һансы һиссләри кечирдијини биз јалныз тәхмин едә биләрик. Онда һансыса бир нараһатчылыг олса да, шүбһә јохдур ки, Јеһованын нөвбәти сөзләриндән сонра о тохтаглыг тапмышды: «Сәндән бөјүк бир милләт төрәдәҹәјәм, сәнә хејир-дуа верәҹәјәм, адыны уҹалдаҹағам... Сәнә хејир-дуа верәнләрә хејир-дуа верәҹәјәм, сәнә ләнәт едәнләри ләнәтләјәҹәјәм» (Јар. 12:1—3).\n5 Бу сөзләрлә Јеһова ҝөстәрди ки, Ибраһимә вә онун нәслинә тәһлүкәсиз мәскән олмағы Өз өһдәсинә ҝөтүрүб (Јар. 26:1—6). Јеһова вәдини јеринә јетирди. Мисал үчүн, әввәлҹә фирон, сонра исә Ҝерар падшаһы Авимелек Ибраһими өлдүрүб Сараны өзләринә арвад етмәк истәјәндә Јеһова буна јол вермәди. Јеһова бу кими һалла үзләшән Исһагла Ребеканы да горумушду (Јар. 12:14—20; 20:1—14; 26:6—11). Биз охујуруг: «[Јеһова] һеч кими онлара әзаб вермәјә гојмады, онлара ҝөрә падшаһлары тәнбеһ етди. Деди: “Мәсһ етдикләримә дәјмәјин, пејғәмбәрләримә пислик етмәјин”» (Мәз. 105:14, 15).\n«Сәни тәрк етмәјәҹәјәм»\n6. Исһаг Јагуба нә деди вә онда һансы һиссләр јарана биләрди?\n6 Јеһова Ибраһимин нәвәси олан Јагубун да гајғысына галмышды. Јагубун евләнмәк вахты ҝәләндә атасы Исһаг она деди: «Кәнан гызларындан арвад алма. Галхыб Паддан-Арама, ана бабан Бетуелин евинә ҝет. Орадан дајын Лаванын гызларындан өзүнә арвад ал» (Јар. 28:1, 2). Јагуб атасынын сөзүнү јерә салмады. О, вахт итирмәдән Кәнан торпағыны, тәһлүкәсиз јашадығы доғма ев-ешијини тәрк едиб, ҝүман ки, тәк-тәнһа јүзләрлә километр узаглыгда јерләшән Һарана јолланды (Јар. 28:10). Ола билсин, о нараһатчылыг кечирирди: «Ҝөрәсән, мән ата јурдума нә вахт гајыдаҹағам? Дајым мәни неҹә гаршылајаҹаг? Аллаһдан горхан бир һәјат јолдашы тапаҹағаммы?» Јагуб бу кими шејләри ҝөтүр-гој етсә дә, Беер-Шевадан 100 километр узаглыгда јерләшән Луз шәһәринә ҝәлиб чатанда нараһатчылыгларына сон гојулду. Бәс Лузда нә баш верди?\n7. Јухуда Јеһова Јагуба неҹә үрәк-дирәк верди?\n7 Лузда Јеһова ҝеҹә јухусунда Јагуба ҝөрүнәрәк деди: «Мән һәмишә сәнинләјәм, ҝедәҹәјин һәр јердә сәни горујаҹағам вә бу торпаға гајтараҹағам. Дедијими едәнә гәдәр сәни тәрк етмәјәҹәјәм» (Јар. 28:15). Јәгин, бу сөзләр Јагубу хејли сакитләшдирди вә үрәкләндирди! Ҝүман ки, бундан сонра Јагуб Аллаһын вәдләринин јеринә јетәҹәјини даһа бөјүк интизарла ҝөзләмәјә башлады. Әҝәр сән евини тәрк едиб башга өлкәјә көчмүсәнсә вә ола билсин, буну хидмәт мәгсәдилә етмисән, онда Јагубун кечирдији һиссләр сәнә дә танышдыр. Шүбһә јохдур ки, Јеһованын сәнин гајғына неҹә галдығыны да ҝөрмүсән.\n8, 9. Һансы мәнада Јеһова Јагуб үчүн мәскән олду вә биз бундан нә өјрәнә биләрик?\n8 Јагуб Һарана чатанда дајысы Лаван ону севинҹлә гаршылады. Сонрадан она гызлары Леа вә Рәһиләни арвад олараг верди. Лакин сонра Лаван Јагубун һаггыны он дәфә дәјишди, әмәјини истисмар етмәјә чалышды! (Јар. 31:41, 42). Јагуб бүтүн бу һагсызлыглара дөздү, чүнки әмин иди ки, Јеһова онун гејдинә галаҹаг вә бу, белә дә олду! Хејли вахтдан сонра Аллаһ Јагуба Кәнана гајытмағы бујуранда «онун чохлу сүрүсү, гарабашы, гулу, дәвәси вә ешшәји» вар иди (Јар. 30:43). Дәрин миннәтдарлыг һиссиндән ирәли ҝәләрәк Јагуб дуа етди: «Гулуна ҝөстәрдијин бүтүн хејирхаһлыға вә сәдагәтә лајиг дејиләм; бу Иордан чајыны тәкҹә дәјәнәјимлә кечдим, инди исә ики дәстә көчүм вар» (Јар. 32:10).\n9 «Еј Јеһова, нәсилдән-нәслә мәскәнимиз Сәнсән» (Мәз. 90:1). Мусанын дуада дедији бу сөзләрдә нә гәдәр һәгигәт вар! Јеһованын мүасир хидмәтчиләри олан бизләр дә бу ҝүн бу сөзләри дејә биләрик. Чүнки «көлҝә кими дәјишкән» олмајан Аллаһ садиг хидмәтчиләри үчүн исти вә тәһлүкәсиз мәскән олараг галыр (Јаг. 1:17). Ҝәлин ҝөрәк неҹә.\nЈЕҺОВА БУ ҜҮН БИЗИМ МӘСКӘНИМИЗДИР\n10. Һарадан билирик ки, Јеһова бу ҝүн дә садиг хидмәтчиләри үчүн тәһлүкәсиз бир мәскәндир?\n10 Тәсәввүр ет ки, мәһкәмәдә бејнәлхалг криминал тәшкилата гаршы шаһидлик едирсән. Онун башчысы чох фәрасәтли вә игтидарлыдыр; үстәлик, инсафсыз гатил вә фырылдагчынын биридир. Динләмә битдикдән сонра мәһкәмә залындан чыханда өзүнү тәһлүкәсизликдә һисс едәҹәксәнми? Чәтин ки! Һәтта, ола билсин, хаһиш едәҹәксән ки, сәнин мүһафизә олунмағын үчүн бир тәдбир ҝөрсүнләр. Бу нүмунә Јеһованын мүасир хидмәтчиләринин вәзијјәтини чох ҝөзәл тәсвир едир: онлар Јеһова һагда ҹәсарәтлә шаһидлик етмәклә Онун баш дүшмәни олан гәддар Шејтаны горхмадан ифша едирләр! (Вәһј 12:17 ајәсини оху.) Бәс Шејтан Аллаһын халгыны сусдурмаға мүвәффәг олубму? Хејр! Биз һәлә дә руһани ҹәннәтдә јашајырыг вә бунун јалныз бир изаһаты вар: Јеһова һәмишә, хүсусилә дә бу сон ҝүнләрдә хидмәтчиләри үчүн пәнаһ јери, мәскәндир. (Јешаја 54:14, 17 ајәләрини оху.) Лакин Шејтан мәскәнимиздән узаг дүшмәјимизә наил оларса, Јеһова артыг мәскәнимиз олмајаҹаг.\nАллаһын мәләкләри тәблиғчиләрә дајаг вә сипәрдир\n11.. Ибраһим, Исһаг вә Јагубун нүмунәсиндән биз нә өјрәнирик?\n11 Ибраһим, Исһаг вә Јагубун нүмунәсиндән башга ибрәт дәрси дә ҝөтүрә биләрик. Бу инсанлар Кәнан дијарында јашасалар да, оранын сакинләринин пис, әхлагсыз һәрәкәтләринә нифрәт етдикләриндән онлара гајнајыб-гарышмырдылар (Јар. 27:46). Онлар принсипләрин нә олдуғуну чох ҝөзәл баша дүшүрдүләр вә узун-узады «олар-олмазлар» сијаһысындан асылы дејилдиләр. Јеһова вә Онун хүсусијјәтләри һагда билдикләри онлар үчүн кифајәт иди. Онларын мәскәни Јеһова олдуғу үчүн дүнјадан мүмкүн гәдәр узаг дурмаға чалышырдылар. Бу пејғәмбәрләр бизим үчүн неҹә дә ҝөзәл нүмунәдир! Дост вә әјләнҹә сечиминдә Аллаһын бу садиг хидмәтчиләринин нүмунәсини изләмәјә чалышырсанмы? Әфсуслар олсун ки, бәзи мәсиһчиләрин һәрәкәтләриндән өзләрини Шејтанын дүнјасында раһат һисс етдикләри сезилир. Сән дә бир балаҹа да олсун өзүнү бу дүнјада раһат һисс едирсәнсә, бу барәдә дуа ет. Јадда сахла: бу дүнја Шејтана мәхсусдур вә бурада онун сојуг, егоист руһу һөкм сүрүр (2 Кор. 4:4; Ефес. 2:1, 2).\n12. а) Јеһова Өз садиг бәндәләринин гејдинә неҹә галыр? б) Бизи мөһкәмләндирмәк үчүн Јеһованын тәгдим етдикләри һагда нә фикирләширсән?\n12 Јеһованын Ону өзүнә мәскән сечән хидмәтчиләрини руһән мөһкәмләндирмәк үчүн тәгдим етдији һәр шејдән там шәкилдә фајдаланмалыјыг ки, Шејтанын фәндләринин гурбаны олмајаг. Бунлара јығынҹаг ҝөрүшләри, аиләви ибадәт, һәјатда үзләшдијимиз чәтинликләрә синә ҝәрмәкдә вә тәсәлли тапмагда бизә көмәк едән «инсанлар тимсалында һәдијјәләр», јәни Аллаһын тәјин етдији ағсаггаллар аиддир (Ефес. 4:8—12). Вахтилә Рәһбәрлик Шурасынын үзви олан Ҹорҹ Гангас јазмышды: «Аллаһын халгы арасында оланда өзүмү евимдәки кими һисс едирәм, санки, руһани ҹәннәтдәјәм». Сән дә бу кими һиссләри кечирирсәнми?\n13. Ибраниләрә 11:13 ајәсиндә бизим үчүн һансы ваҹиб дәрс вар?\n13 Ибраһим, Исһаг вә Јагубун тәрифәлајиг диҝәр хүсусијјәти дә о иди ки, онлар әтрафдакы инсанлардан фәргләнмәкдән горхмурдулар. Биринҹи абзасда гејд олундуғу кими, онлар «о торпагда гәриб вә мүвәггәти сакин олдугларыны бәјан етдиләр» (Ибр. 11:13). Сән дә бу дүнјанын инсанларындан фәргләнмәјә гәти гәрарлысанмы? Етираф етмәк лазымдыр ки, буну етмәк һәмишә асан олмур. Анҹаг Аллаһын вә һәмиманлыларынын көмәји илә сәндә һәр шеј алынаҹаг. Унутма: сән тәк дејилсән. Јеһоваја хидмәт етмәк истәјәнләрин һамысы мүбаризә апарыр (Ефес. 6:12). Әҝәр Јеһоваја ҝүвәнсәк вә Ону өзүмүзә мәскән етсәк, бу дөјүшдән галиб чыхаҹағыг.\n14. Јеһованын хидмәтчиләри һансы «шәһәри» ҝөзләјирдиләр?\n14 Ибраһим кими ҝөзүмүзү мүкафатдан чәкмәмәк дә олдугҹа ваҹибдир (2 Кор. 4:18). Һәвари Павел јазмышды ки, Ибраһим «мемары вә иншаатчысы Аллаһ олан, мөһкәм бүнөврә үзәриндә тикилмиш шәһәри ҝөзләјирди» (Ибр. 11:10). Һәмин «шәһәр» Аллаһын Падшаһлығыдыр. Ибраһим һәмин шәһәри ҝөзләмәли иди. Биз исә јох, чүнки о артыг ҝөјләрдә идарә едир. Үстәлик, ҝетдикҹә артан дәлилләр ҝөстәрир ки, сәмави Падшаһлыг тезликлә бүтүн јери идарә едәҹәк. Аллаһын Падшаһлығы сәнин үчүн реалдырмы? Бу, сәнин һәјата вә бу дүнјаја олан бахышына, еләҹә дә приоритетләринә тәсир едирми? (2 Петер 3:11, 12 ајәләрини оху.)\nСОН ҜҮНЛӘРДӘ БИЗИМ МӘСКӘНИМИЗ\n15. Бу дүнјаја ҝүвәнәнләрин агибәти неҹә олаҹаг?\n15 Шејтан дүнјасынын сону јахынлашдыгҹа онун «бәлалары» да артаҹаг (Мат. 24:7, 8). Бөјүк мүсибәт вахты исә вәзијјәт лап писләшәҹәк. Бүтүн инфраструктур чөкәҹәк вә инсанларын ҹанына вәлвәлә дүшәҹәк (Һаб. 3:16, 17). Әлаҹсызлыгдан онлар «мағараларда, дағларда, гајалыгларда» өзләринә сығынаҹаг ахтараҹаг (Вәһј 6:15—17). Анҹаг нә мағаралар, нә дә ки дағабәнзәр сијаси вә өзәл тәшкилатлар инсанлары зәррә гәдәр дә мүдафиә едә билмәјәҹәк.\n16. Јығынҹаглара гаршы мүнасибәтимиз неҹә олмалыдыр вә нә үчүн?\n16 Буна бахмајараг, Јеһова Аллаһ бөјүк мүсибәт заманы да Өз халгы үчүн тәһлүкәсиз мәскән олаҹаг. Һабаггуг пејғәмбәр кими, онлар да Рәбдә севинҹ тапаҹаглар вә хиласларынын Аллаһы илә шадлыгдан ҹошаҹаглар (Һаб. 3:18). Һәмин кешмәкешли вахтларда Јеһова халгына неҹә мәскән олаҹаг? Бизә јалныз сәбирлә ҝөзләмәк галыр. Лакин бир шејә әмин ола биләрик: Мисир әсарәтиндән чыхан исраиллиләр кими, бөјүк издиһам да мүтәшәккиллијини горујуб сахлајаҹаг вә Онун бүтүн ҝөстәришләринә гаршы диггәтли олаҹаг (Вәһј 7:9; Чыхыш 13:18 ајәсини оху). Һәмин ҝөстәришләр теократик үсулла, ола билсин ки, јығынҹаг васитәсилә вериләҹәк. Јешаја 26:20 ајәсиндә Аллаһын халгынын сығындығы «ичәри [отаглар]» хатырланыр. Бу, бүтүн дүнјада мөвҹуд олан минләрлә јығынҹаглара аид ола биләр. (Ајәни оху.) Сән јығынҹаг ҝөрүшләрини дәјәрләндирирсәнми? Јығынҹаг васитәсилә Јеһованын вердији ҝөстәришләрә дәрһалмы риајәт едирсән? (Ибр. 13:17).\n17. Һансы мәнада Јеһова һәтта өлән садиг хидмәтчиләри үчүн «мәскәндир»?\n17 Һәтта бөјүк мүсибәтдән өнҹә өлән Јеһованын садиг хидмәтчиләри белә етибарлы јердәдирләр. Һансы мәнада? Ибраһим, Исһаг вә Јагубун өлүмүндән хејли вахт сонра Јеһова Мусаја демишди: «Мән... Ибраһимин Аллаһы, Исһагын Аллаһы вә Јагубун Аллаһыјам» (Чых. 3:6). Иса Мәсиһ бу сөзләри ситат ҝәтириб әлавә етмишди: «О, өлүләрин јох, дириләрин Аллаһыдыр, чүнки Онун үчүн онларын һамысы сағдыр» (Лука 20:38). Сонадәк Јеһоваја садиг галан хидмәтчиләр Јеһова үчүн, санки, сағдырлар, чүнки Јеһова онлары һөкмән дирилдәҹәк (Ваиз 7:1).\n18. Јеһова јени дүнјада халгына һансы мәнада «мәскән» олаҹаг?\n18 Гаршыдан ҝәлән јени дүнјада Јеһова халгы үчүн башга мәнада «мәскән» олаҹаг. Вәһј 21:3 ајәсиндә дејилир: «Аллаһын чадыры инсанларладыр вә О, инсанларла јашајаҹаг». Јеһова јер үзүнү идарә етмәк үчүн илк мин ил әрзиндә Иса Мәсиһдән истифадә едәҹәк. Миниллијин сонунда исә Аллаһын јерлә бағлы нијјәтини там һәјата кечирдикдән сонра Иса Падшаһлығы Атасына тәһвил верәҹәк (1 Кор. 15:28). Бәшәријјәт камиллијә говушдугдан сонра артыг Исанын васитәчилијинә еһтијаҹ галмајаҹаг. Јеһова Өзү халгы илә олаҹаг. Гаршыда бизи неҹә дә мөһтәшәм ҝәләҹәк ҝөзләјир! Бу әрәфәдә исә ҝәлин Јеһованы өзүмүзә «мәскән» етмәклә Онун гәдимдә јашамыш хидмәтчиләрини тәглид етмәјә чалышаг.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2013


Q=4	C=3	SS=1	LS=0	PS=1	DC=0	LC=0	SD=0	BS=0	G0=53	G1=39	G2=19	DLID=az_RU	BODY=Хүсуси тәјинатлы мүждәчиләр Аллаһын Кәламыны ҹар чәкдиләр | Индонезија тарихи\nСурабаја јығынҹағы, 1954-ҹү ил\n1951-ҹи илин ијул ајы иди. Ҹакартадакы кичик јығынҹаг јығышыб Петер Вандерһаҝени гаршыламаға ҝетди. О, Индонезијаја ајаг басан илк Ҝилад мәзуну иди. Илин сонунда исә Австралијадан, Алманијадан вә Нидерланддан 13 мәзун ҝәлди. Онларын ҝәлиши илә Ҹакартада тәблиғчиләрин сајы, демәк олар ки, икигат артды.\nФредрика Ренскерс адлы һолландијалы хүсуси тәјинатлы мүждәчи хатырлајыр: «Елә билирдим ев-ев тәблиғ едәндә фикрими әл-гол һәрәкәтләри илә изаһ едәҹәјәм. Амма чохлары Нидерланд дилиндә данышдығы үчүн әввәл-әввәл әсасән о дилдә тәблиғ едирдим». Австралијалы Роналд Јака бөлүшүр: «Бәзиләримиз Индонезија дилиндә олан “шаһидлик үчүн вәрәгә”дән истифадә едирдик. Гапыны дөјмәздән габаг вәрәгәдә јазылан хош хәбәри охујуб әзбәрдән демәјә чалышырдым».\nХүсуси тәјинатлы мүждәчиләрин ҝөстәрдикләри тәшәббүс сајәсиндә бир илдә тәблиғчиләрин сајы сүрәтлә артараг 34-дән 91-ә чатды. 1951-ҹи ил сентјабрын 1-дә Андре Елијас гардашын Мәркәзи Ҹакартадакы евиндә Ҝөзәтчи Гүлләси Ҹәмијјәтинин филиалы јарадылды. Роналд Јака бура филиал хидмәтчиси тәјин олунду.\nДиҝәр әразиләрә гапы ачылыр\n1951-ҹи илин нојабр ајында Петер Вандерһаҝен Манадоја (Шимали Сулавеси), Тео Ратунун өз јолдашы илә бирҝә јаратдығы кичик група тәјин олунду. Јерли әһалинин әксәријјәти христиан олдуғу үчүн Аллаһын Кәламына рәғбәт бәсләјирдиләр. Ев сакинләринин чоху Јеһованын Шаһидләрини евләринә дәвәт едиб онлардан Мүгәддәс Китаб тәлимләрини изаһ етмәләрини хаһиш едирдиләр. Чох вахт елә олурду ки, онлар 10 нәфәрдән ибарәт група тәблиғ едирдиләр, он беш дәгигә кечмәмиш гулаг асанларын сајы һарадаса 50 нәфәрә чатырды. Бир саатын ичиндә исә мүзакирә чөлә гәдәр ҝедиб чыхыр вә 200 нәфәрә јахын адам сөһбәтә гошулурду.\n1952-ҹи илин әввәлиндә Алберт вә Ҹејн Малтби ҹүтлүјү Индонезијанын икинҹи ән бөјүк шәһәри олан Сурабајада (Шәрги Јава) хүсуси тәјинатлы мүждәчиләр үчүн ев тәшкил етдиләр. Бу ҹүтлүјә алты хүсуси тәјинатлы мүждәчи баҹылар — Ҝертруд Отт, Фредрика Ренскерс, Сузи вә Мариан Стјува баҹылары, Евелина Плат вә Мими Һарп гошулду. Фредрика баҹы дејир: «Әһалинин чоху мүсәлман иди. Онлар чох мүлајим вә меһрибан инсанлар идиләр. Әксәријјәти, санки, чохдандыр хош хәбәри ҝөзләјирмиш. Буна ҝөрә дә онларла Мүгәддәс Китаб дәрсләринә башламаг асан олду. Үч илә Сурабаја јығынҹағындакы тәблиғчиләрин сајы 75 нәфәрә чатды».\nҸакартада хүсуси тәјинатлы мүждәчиләр\nҺәмин вахтлар Падангда (Гәрби Суматра) јашајан Әзиз адлы мүсәлман бир киши филиала мәктуб јазыб Мүгәддәс Китабы өјрәнмәк истәдијини билдирди. 1930-ҹу илләрдә Әзизлә австралијалы өнҹүлләр Мүгәддәс Китаб дәрсләрини кечирдиләр. Анҹаг јапон ишғалы заманы Әзиз онларла әлагәни итирди. Ҝүнләрин бир ҝүнү Јеһованын Шаһидләринин дәрҹ етдији буклет онун әлинә дүшүр. О јазыр: «Буклетин үстүндә Ҹакартадакы үнваны ҝөрәндә чох севиндим». Мәктубу аландан дәрһал сонра филиал Франс ван Влет адлы рајон нәзарәтчисини Паданга јоллады. Орада Франс гардаш өјрәнди ки, Әзиз гоншусу Нәзәр Ризә тәблиғ едиб. Һәмин адам һәгигәтә сусамыш дөвләт ишчиси иди. Бу ики киши аиләләри илә бирҝә һәгигәти гәбул етдиләр. Әзиз гардаш сонрадан ағсаггал тәјин олунду. Нәзәр гардаш исә хүсуси өнҹүл олду. Ушагларынын чоху бу ҝүн дә Јеһоваја ҹанла-башла хидмәт едир.\nФранс ван Влет вә кичик баҹысы Нел\nБир гәдәр сонра Франс ван Влет гејри-фәал һолланд бир гардаша баш чәкир. Һәмин гардаш Баликпапанда (Шәрги Калимантан) мүһарибәдән зәрәр ҝөрмүш нефттәмизләјән заводун бәрпа ишләриндә чалышырды. Франс гардаш онунла хидмәтә чыхды вә ону мараг ҝөстәрәнләрлә Мүгәддәс Китаб дәрсләринә башламаға тәшвиг етди. Гардаш Нидерланда гајытмаздан өнҹә Баликпапанда кичик бир груп тәсис етди.\nАз сонра тәзәҹә вәфтиз олунмуш Тити Кутин адлы баҹы Банҹармасинә (Ҹәнуби Калимантан) көчдү. Тити баҹы дајак тајфасындан олан гоһумларына тәблиғ етмишди. Онларын чоху һәгигәтә һај верди. Гоһумларындан бәзиләри Калимантанын уҹгар кәндләринә гајыдараг груплар јаратмышдылар. Бу груплар бөјүјүб јығынҹаглара чеврилди.\nӘдәбијјатларын Индонезија дилиндә чапы\nТәблиғ иши сүрәтлә ҝенишләндикҹә Индонезија дилиндә олан әдәбијјата тәләбат артды. 1951-ҹи илдә «Аллаһ һагдыр» адлы китаб Индонезија дилинә тәрҹүмә едилди. Анҹаг һөкумәт Индонезијанын орфографија системини јениләдији үчүн филиал һәмин китаба дүзәлишләр етмәли олду *. Китаб ишыг үзү ҝөрәндән сонра бөјүк охуҹу күтләси топлады.\n1953-ҹү илдә филиал Индонезија дилиндә 250 нүсхә «Ҝөзәтчи гүлләси» журналыны чап етди. Бу нәшр 12 илдән сонра бурада дәрҹ олунан илк нәшр иди. Мимеографда чап олунан 12 сәһифәлик журналда әввәл-әввәл јалныз тәлим мәгаләләри јер алырды. Үч ил сонра журнал 16 сәһифәлик олду. Журналы һәр ај 10 000 нүсхә тиражла өзәл ширкәт чап едирди.\n1957-ҹи илдән бәри Индонезија дилиндә һәр ај «Ојанын!» журналы чыхмаға башлады. Онун тиражы сүрәтлә артараг 10 000-ә ҝәлиб чатды. Өлкәдә чап кағызынын сајы мәһдуд олдуғу үчүн гардашлар кағыза ҝөрә лисензија алмалы идиләр. Онларын әризәсинә бахан мәмур деди: «Дүшүнүрәм ки, “Минарә Пәнгавал” (“Ҝөзәтчи гүлләси”) журналы Индонезијанын ән ҝөзәл журналларындан биридир. Мәмнунијјәтлә јени журналын чап олунмасы үчүн сизә лисензија верәрәм».\n^ абз. 13 1945-ҹи илдән бәри Индонезијанын орфографија системи ики дәфә јениләниб. Сәбәб Нидерланд дилинин кечмиш орфографија системиндән азад олмаг иди.\nИндонезија: Ҝилад мәзунларынын ҝәлиши


Q=2	C=0	SS=0	LS=0	PS=0	DC=0	LC=0	SD=0	BS=3	G0=95	G1=71	G2=31	DLID=az_RU	BODY=Онлар өзләрини көнүллү олараг тәгдим едирләр — Гәрби Африкада | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nКот-д’Ивуарын касыб мәһәлләләриндән бириндә бөјүјән Паскал јахшы һәјат һәсрәтиндә иди. Һәвәскар боксчу кими о, һәмишә идман улдузу вә зәнҝин олмағын јолларыны ахтарыб. Тәхминән 20 јашында Паскал белә бир нәтиҹәјә ҝәлди ки, о, буна Авропада наил ола биләр. Анҹаг хариҹә сәјаһәт үчүн сәнәдләри олмадығындан о, Авропаја гејри-гануни јолла ҝетмәли иди.\n1998-ҹи илдә 27 јашы оланда Паскал сәјаһәтинә башлајыр. О, сәрһәддән Ганаја кечир, сонра исә Того вә Бенин әразисини гәт едәрәк, нәһајәтдә, Ниҝерин Бирнин-Конни шәһәринә ҝәлиб чыхыр. Јолун ән тәһлүкәли һиссәси һәлә гаршыда иди. О, шимала ҝетмәк үчүн јүк машынын үстүндә Бөјүк сәһраны кечмәји, сонра исә Аралыг дәнизинә чатанда ҝәмијә миниб Авропаја үзмәји планлашдырмышды. Анҹаг Ниҝердә ону јолундан сахлајан ики шеј баш верди.\nБиринҹиси, онун пулу гуртармышды. Икинҹиси, о, Ное адлы пионерә раст ҝәлмиш вә онунла Мүгәддәс Китабы арашдырмаға башламышды. Өјрәндикләри Паскалын үрәјинә тәсир етмиш вә һәјата бахышларыны дәјишмишди. Инди о, гаршысына мадди мәгсәдләр јох, руһани мәгсәдләр гојмушду. 1999-ҹу илин декабр ајында Паскал вәфтиз олунду. Јеһоваја миннәтдарлығыны билдирмәк үчүн о, 2001-ҹи илдә Ниҝердә — һәгигәти өјрәндији шәһәрдә пионер хидмәтинә башлады. О, өз хидмәти барәдә белә сөзләр дејир: «Мән һәјатда ән јахшы шејә наил олмушам!»\nАФРИКАДА ХИДМӘТИН ҜӘТИРДИЈИ ХОШБӘХТЛИК\nПаскал кими, бир чохлары фикир вермишләр ки, руһани шејләри һәјатларында биринҹи јерә гојанда даһа чох мәмнунлуг әлдә едирләр. Бу кими мәгсәдләрә наил олмаг үчүн бәзиләри Авропаны тәрк едәрәк Африкаја, Падшаһлығын тәблиғчиләринә даһа чох еһтијаҹ олан әразијә көчмүшләр. Әслиндә, Авропадан олан 17—70 јашларында тәхминән 65 Шаһид даһа чох тәләбат олан әразијә — Бенин, Буркина-Фасо, Ниҝер, Того кими Гәрби Африка өлкәләринә көчүб *. Онлары бу ҹүр бөјүк дәјишиклијә нә тәшвиг едиб вә онлар үчүн бүтүн бунлар нә илә нәтиҹәләниб?\nДанимаркадан олан Анн-Ракел нәгл едир: «Валидејнләрим Сенегалда хүсуси тәјинатлы мүждәчи кими хидмәт едирдиләр. Онлар бу хидмәт нөвү барәдә елә шөвглә данышырдылар ки, мән дә хүсуси тәјинатлы мүждәчи олмаг истәјирдим». Анн-Ракел тәхминән 15 ил бундан әввәл, 20 јашларында Тогоја көчдү вә жестдилли јығынҹагда хидмәт етмәјә башлады. Онун көчмәси башгаларыны нәјә тәшвиг етди? О дејир: «Мәндән сонра балаҹа баҹымла анам да Тогоја көчдү».\nАлберт-Фајет вә Орел\nФрансадан олан 70 јашында евли гардаш Орел дејир: «Беш ил бундан әввәл тәгаүдә чыханда белә бир сечим етмәли олдум: Франсада сакит һәјат сүрәрәк Ҹәннәтин ҝәлмәсини ҝөзләјим, јохса хидмәтими ҝенишләндирим». Орел икинҹи варианты сечди. Тәхминән үч ил бундан әввәл о, һәјат јолдашы Алберт-Фајетлә бирликдә Бенинә көчдү. Орел дејир: «Өзүмүзү бурада Јеһоваја хидмәтә һәср етмәјимиз һәјатымызда вердијимиз ән ҝөзәл гәрардыр». О, ҝүлүмсәјәрәк әлавә едир: «Сонрадан өјрәндик ки, әразимизин јарысы мәнә Ҹәннәти хатырладан дәниз саһилиндәдир».\nКлодомир вә һәјат јолдашы Лисјан 16 ил бундан әввәл Франсадан Бенинә көчүбләр. Әввәл-әввәл онлар өз аиләләри вә Франсадакы достлары үчүн чох дарыхырдылар вә горхурдулар ки, јени һәјатларына алыша билмәјәҹәкләр. Анҹаг горхмаға дәјмәзди. Бу хидмәт онлара бөјүк севинҹ ҝәтирди. Клодомир дејир: «Бу 16 ил әрзиндә бизим, ән азы, илдә бир нәфәрин һәгигәтә ҝәлмәсинә көмәк етмәк имканымыз олуб».\nЛисјан вә Клодомир һәгигәти өјрәтдикләри бир нечә нәфәрлә\nҸоанна вә Себастјан\nФрансадан олан әр-арвад Себастјан вә Ҹоанна 2010-ҹу илдә Бенинә көчүбләр. Себастјан дејир: «Бурадакы јығынҹагда ҝөрүләси о гәдәр иш вар! Бурада хидмәт етмәклә, санки, сүрәтләндирилмиш теократик тәлим курсу кечирсән!» Бәс инсанлар тәблиғ заманы неҹә һај верирләр? Ҹоанна дејир: «Инсанлар һәгигәтә сусајыблар. Һәтта тәблиғдә олмајанда белә инсанлар бизи күчәдә сахлајыб Мүгәддәс Китабла бағлы суаллар верир вә әдәбијјат алырлар». Бәс онларын көчмәләри аилә мүнасибәтләринә неҹә тәсир ҝөстәрди? Себастјан гејд едир: «Бу, бизим никаһымызы мөһкәмләндириб. Бүтүн ҝүнү һәјат јолдашымла хидмәтдә олмагдан зөвг алырам».\nЕрик вә арвады Кети Бенинин шималында әһалинин сејрәк мәскунлашдығы әразидә пионер кими хидмәт едирләр. Онлар тәхминән он ил бундан әввәл, һәлә Франсада јашајанда тәблиғчиләрә тәләбат олан әразидә хидмәт етмәк барәдә мәгаләләр охумаға вә таммүддәтли хидмәтчиләрлә сөһбәт етмәјә башламышдылар. Онларда башга өлкәјә көчмәк истәјир јаранды вә онлар 2005-ҹи илдә көчдүләр. Онларын ҝөзүнүн габағында һејрәтамиз артым баш верди. Ерик дејир: «Ики ил әввәл Тангиета шәһәриндәки груп ҹәми 9 тәблиғчидән ибарәт иди, инди исә орада 30 тәблиғчи вар. Базар ҝүнләри ҝөрүшә 50—80 нәфәр адам ҝәлир. Белә бир артымы мүшаһидә етмәк бизи фәрәһләндирир!»\nКети вә Ерик\nЧӘТИНЛИКЛӘРИН ӨҺДӘСИНДӘН ҜӘЛИРИК\nТәләбат олан әразидә хидмәт едән бәзиләри һансы чәтинликләрлә үзләшир? 33 јашлы Бенҹамин Анн-Ракелин гардашыдыр. 2000-ҹи илдә о, Данимаркада бир хүсуси тәјинатлы мүждәчијә раст ҝәлмишди, һәмин мүждәчи Тогода хидмәт едирди. Бенҹамин хатырлајыр: «Мән хүсуси тәјинатлы мүждәчијә пионер олмаг истәдијими билдирәндә о, мәнә деди: “Билирсән, сән Тогода пионер кими хидмәт едә биләрсән”». Бенҹамин бу барәдә фикирләшди. О дејир: «Һәмин вахт мәним һеч 20 јашым јох иди, анҹаг ики баҹым артыг Тогода хидмәт едирди. Буна ҝөрә дә ора ҝетмәк мәнә чәтин ҝәлмәди». Нәһајәт, о көчдү. Бунунла белә, онун чәтинликләри олду. Бенҹамин изаһ едир: «Мән франсызҹа бир сөз белә билмирдим. Үнсијјәт едә билмәдијим үчүн илк алты ај әрзиндә јаман әзијјәт чәкдим». Анҹаг вахт кечдикҹә о, дили мәнимсәмәјә башлады. Инди Бенҹамин Бениндәки Бет-Елдә хидмәт едир: орада о, курјер ишләјир вә компүтер шөбәсиндә көмәк едир.\nМари-Анјес вә Мишел\nЈухарыда һагларында бәһс едилән Ерик вә Кети Бенинә көчмәмишдән әввәл, Франсада әҹнәбидилли әразидә хидмәт едирдиләр. Бәс Гәрби Африкада фәргли олан нә иди? Кети дејир: «Јашамаг үчүн мүнасиб јер тапмаг асан дејилди. Ајларла биз електрик вә су системи олмајан евдә јашамаға мәҹбур олдуг». Ерик әлавә едир: «Јашадығымыз мәһәлләдә ҝеҹәјарысына кими башчатладан мусигинин сәси кәсилмирди. Бу кими шејләрә сәбирлә јанашмаға вә ујғунлашмаға мәҹбур идик». Онларын һәр икиси етираф едир: «Бөјүк һиссәси тәблиғ олунмамыш әразидә хидмәт етмәјин ҝәтирдији севинҹ бүтүн чәтинликләрә дәјәр».\n60-а јахын јашлары олан франсалы Мишел вә Мари-Анјес беш ил өнҹә Бенинә көчүбләр. Онлар әввәл-әввәл тәлаш ичиндә идиләр. Мишел дејир ки, бәзи инсанлар онларын көчмәсинин тәһлүкәли олдуғуну дүшүнүрдүләр. О әлавә едир: «Әҝәр Јеһованын бизи дәстәкләдијини билмәсәк, горхуја гапылардыг. Буна ҝөрә дә биз Јеһова үчүн вә Онун дәстәји сајәсиндә көчмүшдүк».\nӨЗҮНҮ НЕҸӘ ҺАЗЫРЛАМАЛЫ?\nТәләбат олан әразидә хидмәт етмәк ишиндә тәҹрүбәли оланлар вурғулајырлар ки, инсан һәр шеји габагҹадан планлашдырмагла, ујғунлашмағы өјрәнмәклә, бүдҹәдән кәнара чыхмамагла вә Јеһоваја архаланмагла өзүнү бу хидмәт нөвүнә һазырлаја биләр (Лука 14:28—30).\nЈухарыда хатырланан Себастјан дејир: «Ҹоанна вә мән көчмәмишдән габаг әјләнҹә хәрҹләрини азалтмагла вә бәдхәрҹлик етмәмәклә ики ил әрзиндә пулумузу јығмышдыг». Онлар Авропада ил әрзиндә бир нечә ај ишләјирләр ки, илин галан һиссәсини Бениндә пионер хидмәтләрини давам етдирә билсинләр.\nМарија-Тереса Гәрби Африканын тәләбат олан әразиләринә көчән 20-јә јахын субај баҹыдан биридир. О, әввәлләр Франсада автобус сүрүҹүсү ишләјиб; лакин 2006-ҹы илдә о, Ниҝердә пионер кими хидмәт етмәк үчүн бириллик иҹазә алды. Тез бир заманда баша дүшдү ки, о, мәһз бу ҹүр јашамаг истәјир. Марија-Тереса дејир: «Франсаја гајытдыгдан сонра, мүдиримә иш графикими дәјишмәк истәдијими дедим, о да етираз етмәди. Инди мән мај ајындан августа кими Франсада автобус сүрүҹүсү ишләјирәм, сентјабрдан апрелә кими исә Ниҝердә пионерлик едирәм».\nПадшаһлығы һәјатларында биринҹи јерә гојанлар Јеһованын онлары галан һәр шејлә тәмин едәҹәјинә етибар едә биләрләр (Мат. 6:33). Нүмунә үчүн: ҝәлин Бениндә пионер кими хидмәт едән вә 30-а јахын јашы олан франсалы субај баҹы Сафиранын башына ҝәлән бир һадисәјә бахаг. 2011-ҹи илдә о, Франсаја гајытмышды ки, нөвбәти или (алты ајы) Африкада өзүнү тәмин етмәк үчүн кифајәт гәдәр пул газансын. Сафира бөлүшүр: «Ҹүмә ҝүнү ахырынҹы иш ҝүнүм иди, анҹаг ҝәлән илә кифајәт гәдәр пул газанмаг үчүн даһа он ҝүн дә ишләмәли идим. Франсада исә ҹәми ики һәфтәм вар иди. Мән вәзијјәтимлә бағлы Јеһоваја дуа етдим. Чох кечмәмиш әмәк биржасындан зәнҝ едиб сорушдулар ки, икиһәфтәлик бир нәфәри әвәз едә биләрәм, ја јох». Базар ертәси Сафира әвәз едәҹәји адамын она тәлим кечмәси үчүн һәмин иш јеринә ҝетди. О дејир: «Һәмин гадынын онҝүнлүк Пионер Хидмәти Мәктәбинә ҝетмәли олан мәсиһчи баҹымыз олдуғуну биләндә чох тәәҹҹүбләндим! Мүдири өз јеринә адам тапмамыш баҹыны ишдән бурахмырмыш. Мәним кими, о да Јеһоваја јалварараг көмәк истәјибмиш».\nӘСИЛ МӘМНУНЛУГ МӘНБӘЈИ\nБәзи баҹы-гардашлар Гәрби Африкада узун илләр хидмәт етдикдән сонра һәмин јер онлар үчүн доғма евә чеврилмишдир. Диҝәрләри орада бир нечә ил галдыгдан сонра өз өлкәләринә ҝери гајытмышлар. Анҹаг әввәлләр тәләбат олан әразидә хидмәт едәнләр һәмин илләр әрзиндә әлдә етдикләри тәҹрүбәдән бу ҝүн дә јарарланырлар. Онлар һәјатда әсил мәмнунлуғу Јеһоваја хидмәтин ҝәтирдијини өз тәҹрүбәләриндән өјрәнмишләр.\n^ абз. 6 Франсыз дилиндә данышылан бу дөрд өлкәнин һәр биринин фәалијјәтинә Бенин филиалы нәзарәт едир.\nФрансадан олан Паскал адлы мәсиһчи ағсаггал Бениндә 12 илдән чох хидмәт едиб. О дејир: «Баҹы-гардашларын руһән неҹә инкишаф етдикләрини ҝөрмәк әсил хејир-дуадыр». Бәс о, бәзиләринә руһән инкишаф етмәјә неҹә көмәк едиб?\n«Мән вердијим тәлими һәр кәсә ујғунлашдырырам. Хидмәтдә инсанлара неҹә јахынлашмағы вә онлары неҹә саламламағы јерли гардашлардан өјрәнмишәм. Онлар да мәндән гејдләр апармағы өјрәнибләр. Бәзи күчәләрин адлары вә евләрин нөмрәләри јохдур. Тәблиғчиләрин бәзиләри гејдләр апармырдылар, бу да тәкрар башчәкмә заманы проблемләрә јол ачырды. Мән онлара гысаҹа гејдләр апармағын мараглананы вә онун һарада јашадығыны јадымыза салмаға көмәк етдијини, еләҹә дә һәмин инсана тәкрар баш чәкмәјә тәшвиг етдијини изаһ едирдим.\nБурада инсанлар даһа чох динләјәрәк өјрәнирләр. Онлар әлләриндә һеч бир вәсаит олмадан бир нечә дилдә сәрбәст данышырлар, охумагда исә чәтинлик чәкирләр. Мән бир нечә ҝәнҹ гардаша уҹадан охуја билмәк үчүн тәлим кечирдим. Онлар охумаг габилијјәтләрини јахшылашдырдыгҹа охумаг онларын хошуна ҝәлирди. Сонра мән онлара ахтарышлар апармағы өјрәтдим. Онлар сүрәтлә инкишаф етдиләр вә тезликлә хидмәти көмәкчи тәјин олундулар».


Q=6	C=4	SS=2	LS=2	PS=0	DC=0	LC=2	SD=0	BS=6	G0=15	G1=14	G2=7	DLID=az_RU	BODY=Тәрбијәдә гајдалар: Өвладыныза өзүнә һаким олмағы өјрәдин\nӨЗҮНӘ ҺАКИМ ОЛМАГ НӘ ДЕМӘКДИР?\nӨзүнә һаким олан адам...\nистәдијини әлдә едәнәдәк ҝөзләмәји баҹарыр\nхошуна ҝәлмәјән тапшырыглары сонадәк јеринә јетирир\nбашгаларыны өзүндән үстүн тутур\nӨЗҮНӘ ҺАКИМ ОЛМАГ НӘ ҮЧҮН ВАҸИБДИР?\nӨзүнә һаким олан ушаглар пис шејә «јох» демәји баҹарырлар, һәтта бу онларын хошуна ҝәлән бир шеј олса да. Өзүнә һаким олмајан ушагларда исә нөвбәти мејилләр мүшаһидә олунур:\nсигаретә, наркотикә алудә олмаг, әјјашлыг етмәк\nнә илә гидаландығына фикир вермәмәк\nБир арашдырмаја әсасән, өзүнә һаким олан ушагларын, адәтән, бөјүјәндә сағламлыгла, маддијјатла бағлы проблемләри олмур вә гануна риајәт едән вәтәндашлар олурлар. Пенсилванија университетинин әмәкдашы олан Анҹела Даркворс апардығы арашдырма әсасында белә бир нәтиҹәјә ҝәлмишди: «Өзүнә һаким олмаг һеч вахт инсана артыглыг етмир».\nӨЗҮНӘ ҺАКИМ ОЛМАҒЫ НЕҸӘ ӨЈРӘТМӘЛИ?\n«Јох» демәји өјрәнин вә дедијинизин үстүндә дурун.\nМҮГӘДДӘС КИТАБ ПРИНСИПИ: «Гој “бәли”низ бәли олсун, “хејр” сөзүнүз хејр олсун» (Мәтта 5:37).\nУшаглар бәзән истәдикләринә наил олмаг үчүн ағлајыр, өзләрини ора-бура чырпырлар, һәтта буну адам ичиндә дә едирләр. Бу заман валидејн безиб ушағын истәдијини етсә, онда ушаг фикирләшәҹәк ки, бу ҹүр давранмагла дедијини етдирә биләр.\nЛакин валидејн «јох» десә вә дедијинин үстүндә дурса, ушаг ваҹиб бир дәрси мәнимсәјәҹәк: инсан һәмишә истәдијини әлдә едә билмәз. Доктор Дејвид Волшун сөзләринә әсасән, «буну баша дүшән инсанлар, адәтән, даһа хошбәхт олурлар. Биз өвладларымыза өјрәдәндә ки, һәјат истәдикләри һәр шеји онларын габағына ҝүмүш бошгабларда ҝәтирәҹәк, әслиндә, онлара пислик едирик» *.\nӨвладыныза инди «јох» демәклә она көмәк едирсиниз ки, ҝәләҹәкдә өзү өзүнә «јох» дејә билсин. Мәсәлән, о өзүнү сахлајыб наркотикә, әхлагсызлыға, јахуд диҝәр пис ишләрә «јох» дејә биләҹәк.\nӨвладларыныза давранышынын һәм јахшы, һәм дә пис нәтиҹәсини баша салын.\nМҮГӘДДӘС КИТАБ ПРИНСИПИ: «Инсан нә әкәрсә, ону да бичәҹәк» (Галатијалылара 6:7).\nУшаг баша дүшмәлидир ки, һәр һәрәкәтин мүәјјән нәтиҹәси олур, буна ҝөрә дә тәмкинлә давранмаса, хошаҝәлмәз нәтиҹәләр бичәҹәк. Мәсәлән, әҝәр оғлунуз дилхор оланда, адәтән, өзүндән чыхырса, онда әтрафдакылар ондан јан ҝәзәҹәк. Анҹаг белә һалларда өзүнү әлә алмағы өјрәнсә, јахуд данышанын сөзүнү кәсмәјиб сәбирлә ҝөзләсә, башгаларына хош тәсир бағышлајаҹаг. Өвладыныза баша салын ки, тәмкинлә давранмағы баҹарса, јахшы бәһрәләр бичәҹәк.\nӨвладыныза һәјатда нәләрин ваҹиб олдуғуну өјрәдин.\nМҮГӘДДӘС КИТАБ ПРИНСИПИ: «Даһа ваҹиб шејләри ајырд етмәји [баҹарын]» (Филиппилиләрә 1:10).\nӨзүнә һаким олмаг, садәҹә, өзүнү јанлыш һәрәкәтдән сахламаг демәк дејил, һәмчинин хошуна ҝәлмәсә дә, лазым олан иши ҝөрмәкдир. Ушаг ҝәрәк ваҹиб ишләри мүәјјән етмәји вә онлары јеринә јетирмәји өјрәнсин. Өвладыныза, илк нөвбәдә, ваҹиб ишләри ҝөрдүрүн. Мәсәлән, о, әввәлҹә ев тапшырыгларыны јеринә јетирмәли, сонра әјләнмәлидир.\nЈахшы нүмунә олун.\nМҮГӘДДӘС КИТАБ ПРИНСИПИ: «Мән сизин үчүн нүмунә гојдум. Сизинлә неҹә даврандымса, сиз дә бир-биринизлә елә давранын» (Јәһја 13:15).\nӨвладыныз хошаҝәлмәз һал јарананда сизин неҹә даврандығынызы ҝөрүр. Өз нүмунәнизлә ҝөстәрин ки, өзүнә һаким олмағын нәтиҹәси јахшы олур. Мәсәлән, ушаг сизи һөвсәләдән чыхаранда сиз гәзәбләнирсиниз, јохса сакит галырсыныз?\n^ абз. 20 Ситат «Јох — Нә үчүн бүтүн јашда олан ушаглар бу сөзү ешитмәлидир вә валидејнләр буну неҹә демәлидир?» адлы китабдандыр («No: Why Kids—of All Ages—Need to Hear It and Ways Parents Can Say It»).\nӨвладыныза инди «јох» демәклә она көмәк едирсиниз ки, ҝәләҹәкдә өзү өзүнә «јох» дејә билсин. Мәсәлән, о өзүнү сахлајыб наркотикә, әхлагсызлыға, јахуд диҝәр пис ишләрә «јох» дејә биләҹәк\nӨвладым мәним чәтин вәзијјәтләрдә һөвсәләдән чыхмадығымы ҝөрүр?\nӨвладыма проблемләр заманы нәјә ҝөрә тәмкинли галдығымы изаһ едирәм?\nӨвладым мәни неҹә инсан кими тәсвир едәрди: тез өзүндән чыхан, јохса низам-интизамлы вә өзүнә һаким олан?\n«Гызымыз дилхор олса да, әсәбләшсә дә, она иҹазә вермирдик ки, әтрафдакыларын кефини позсун. Өзүнү ҹиловлаја билмәјәндә сакитләшәнә кими адам ичиндә отурмаға иҹазә вермирдик» (Тереса).\n«Јолдашымла мән гаршымыза мәгсәд гојмушдуг ки, өвладларымыз јахшы даврананда онларла гүрур дујдуғумузу онлара дејәк. Чәтин вәзијјәтдә тәмкинли даврананда, һиссләрини ҹиловлајанда онлары тәрифләјирдик» (Вејн).


Q=3	C=0	SS=0	LS=3	PS=0	DC=0	LC=0	SD=0	BS=1	G0=15	G1=14	G2=12	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс болгар гырғыз еве ермәни естон ефик зулу ибо иврит илок инҝилис исланд испан италјан кикујју кинјаруанда кореја коса лингала луганда малагаси малајалам маҹар нзема осетин папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар тсонга түрк фарс фин франсыз хорват чех чибемба чичева шона јапон јоруба јунан ҝүрҹү һауса һилигајнон әрәб\nМүгәддәс Китабдакы рәгәмләр чох вахт һәрфи мәнада истифадә олунур, амма онлар бәзән символик мәнада ишләдилир. Адәтән, бу, контекстдән ајдын ҝөрүнүр. Ҝәлин Мүгәддәс Китабда истифадә олунан рәгәмләрин символик мәналарына нәзәр салаг.\n1 Бирлик, вәһдәт демәкдир. Мисал үчүн, Иса пејғәмбәр Аллаһа дуа едәндә шаҝирдләрини нәзәрдә тутараг демишди: «Һамысы бир олсун» (Јәһја 17:20, 21, Инҹил, 1996; Матта 19:6).\n2 Мәһкәмә ишләриндә һансыса һадисәнин доғрулуғуну ики шаһид тәсдиг етмәли иди (Ганунун тәкрары 17:6). Буна бәнзәр тәрздә, ҝөрүнтүнүн вә ја сөзүн ики дәфә тәкрарланмасы онун доғру вә етибаралајиг олдуғуну ҝөстәрир. Мәсәлән, Јусиф фиронун јухусуну јозанда деди: «Фирон јухуну ики дәфә ҝөрүб, чүнки Аллаһ белә гәрара ҝәлмишдир вә тезликлә бу иши ҝөрәҹәк» (Јарадылыш 41:32). Даниел пејғәмбәрин Мидија-Фарс һагда ҝөрдүјү ҝөрүнтүдә олдуғу кими, «ики бујнуз» икили империјаны тәмсил едә биләр.\n3 Үч нәфәрин шаһидлији һадисәнин һәгигилијинин данылмаз сүбуту олдуғу кими, ҝөрүнүр, бир шејин үч дәфә тәкрарланмасы онун гәтилијини артырыр вә ја вурғулајыр (Језекел 21:27; Һәвариләрин ишләри 10:9—16; Вәһј 4:8; 8:13).\n4 Бу рәгәм нәјинсә формасынын вә ја функсијасынын бүтөвлүјүнү тәмсил едә биләр. Нүмунә олараг «јерин дөрд [уҹу]» ифадәсини ҝөстәрмәк олар (Вәһј 7:1; 21:16; Јешаја 11:12).\n6 Једди рәгәминдән бир әдәд аз олан алты рәгәми чох вахт натамамлығы, гејри-камиллији билдирир, еләҹә дә Аллаһын дүшмәнләри илә әлагәдар истифадә олуна биләр (1 Салнамәләр 20:6; Даниел 3:1; Вәһј 13:18).\n7 Бу рәгәм чох вахт тамлығы билдирир. Мисал үчүн, Аллаһ исраиллиләрә Јерихонун әтрафында једди ҝүн дөврә вурмағы, једдинҹи ҝүн исә једди дәфә дөврә вурмағы тапшырмышды (Јешуа 6:15). Мүгәддәс Китабда једди рәгәми илә бағлы бу кими нүмунәләр чохдур (Левилиләр 4:6; 25:8; 26:18; Мәзмур 119:164; Вәһј 1:20; 13:1; 17:10). Бир дәфә Иса Петерә демишди ки, о, гардашыны «једди дәфә јох», «јетмиш једди дәфә» бағышламалыдыр. Бу һадисәдә «једди» рәгәминин тәкрарланмасы һәдсизлији билдирир (Матта 18:21, 22).\n10 Бу рәгәм нәјинсә бүтөвлүјүнү вә ја ҹәмини тәмсил едә биләр (Чыхыш 34:28; Лука 19:13; Вәһј 2:10).\n12 Ҝөрүнүр, бу рәгәм Аллаһын тәсис етдији гурулушу бүтөвлүју илә ҝөстәрир. Мисал үчүн, һәвари Јәһја ҝөјләрлә бағлы ҝөрүнтүсүндә «бүнөврәси он ики дашдан» олан, дашларын үстүндә исә «он ики [һәваринин] ады» јазылан бир шәһәр ҝөрмүшдү (Вәһј 21:14; Јарадылыш 49:28). 12-јә там бөлүнән рәгәмләр дә ејни мәнаны дашыја биләр (Вәһј 4:4; 7:4—8).\n40 Бәзи һөкм вә ја ҹәза мүддәтләри бу рәгәмлә бағлы иди (Јарадылыш 7:4; Језекел 29:11, 12).\nНумеролоҝија вә ҝематрија\nМүгәддәс Китабдакы рәгәмләрин символик мәнасынын рәгәмләрдә, онларын комбинасијасында вә ҹәмләриндә мистик мәна ахтаран нумеролоҝија илә һеч бир әлагәси јохдур. Мәсәлән, һәрфләри илә рәгәмләри тутушдуран ҝематрија адлы нумероложи системин көмәјилә јәһуди кабалистләри Ибраниҹә Мүгәддәс Јазыларда ҝизли мәна ахтармышлар. Нумеролоҝија фалчылығын бир нөвү олдуғу үчүн Јеһова Аллаһ ону рәдд едир (Ганунун тәкрары 18:10—12).


Q=5	C=2	SS=0	LS=0	PS=2	DC=0	LC=0	SD=0	BS=2	G0=23	G1=20	G2=12	DLID=az_RU	BODY=Төвбә едәнләрә ҝөрә севинин | Иса пејғәмбәрин һәјаты\nТөвбә едәнләрә ҝөрә севинин\nИТМИШ ГОЈУН ВӘ ИТМИШ ДИРҺӘМ МӘСӘЛИ\nХидмәт етдији вахт Иса пејғәмбәр дәфәләрлә тәвазөкарлығын ваҹиблијини вурғулајыб (Лука 14:8—11). О, Аллаһа ибадәт етмәк истәјән тәвазөкар инсанлары ҹидд-ҹәһдлә ахтарыр. Инди дә онларын арасында еһтимал ки, һамынын ҝүнаһкар кими таныдығы адамлар вар.\nФәрисиләрлә мирзәләр ҝөрүрләр ки, онларын адам јеринә гојмадыглары инсанлар Иса пејғәмбәрин јанына ҝәлиб она гулаг асырлар. Онлар дејинирләр: «Бу адам ҝүнаһлыларла отуруб-дурур, онларла чөрәк кәсир» (Лука 15:2). Фәрисиләр вә мирзәләр ади адамлара јухарыдан ашағы бахырлар, онлары ајаг алтындакы тоз сајырлар. Белә адамлары «торпаг адамлары» (ибраниҹә амһааретс) адландырараг онлара һәгарәтлә бахдыгларыны ҝөстәрирләр.\nИса Мәсиһ исә һәр кәсә һөрмәт, хејирхаһлыг вә шәфгәт ҝөстәрир. Буна ҝөрә дә ади адамлар, һәтта пис әмәлләри илә танынанлар да ону һәвәслә динләјирләр. Ҝөрәсән, бу ҹүр инсанлара көмәк әли узатдығы үчүн фәрисиләрин тәнгидинә туш ҝәлән Мәсиһ онлара неҹә ҹаваб верәҹәк?\nБуну онун чәкдији мәсәлдән ҝөрмәк олар. О, Кәфәрнаһумда буна бәнзәр мәсәл чәкмишди (Мәтта 18:12—14). Иса Мәсиһ өз мәсәлиндә фәрисиләри онларын бахышлары илә гәләмә верир. Фәрисиләр өзләрини салеһ һесаб едир вә әминдирләр ки, Аллаһын сүрүсүндәдирләр, рәзил «торпаг адамлары» исә јолу азыб итибләр. Иса пејғәмбәр дејир:\n«Сиздән киминсә јүз гојуну олсајды вә онлардан бири итсәјди, мәҝәр дохсан доггузуну чөлдә гојуб итмиш гојуну тапана кими ҝедиб ону ахтармазды? Ону тапанда чијнинә гојуб севинә-севинә евинә гајыдар, гонум-гоншуну чағырыб дејәрди: “Мәнимлә бирҝә севинин, чүнки итмиш гојунуму тапмышам”» (Лука 15:4—6).\nИса пејғәмбәр бу сөзләрлә нә демәк истәјир? О изаһ едир: «Буну билин ки, ҝөјдә төвбә едән бир ҝүнаһкардан өтрү төвбәјә еһтијаҹы олмајан дохсан доггуз салеһдән даһа чох севинәҹәкләр» (Лука 15:7).\nМәсиһин төвбә барәдә данышмасы фәрисиләри ојатмалыдыр. Фәрисиләр өзләрини салеһ сајдыгларындан төвбәјә дә еһтијаҹ дујмадыгларыны дүшүнүрләр. Ики ил бундан әввәл онлардан бәзиләри Иса пејғәмбәрин верҝијығанлар вә ҝүнаһлыларла чөрәк кәсдијинә ҝөрә иттиһам едәндә о демишди: «Мән салеһләри јох, ҝүнаһлы адамлары чағырмаға ҝәлмишәм» (Марк 2:15—17). Төвбәјә мөһтаҹ олдугларыны дәрк етмәјән өзүндәнразы фәрисиләрә ҝөрә ҝөјдә һеч ким севинмир; әсил төвбә едән ҝүнаһлылар исә ҝөјләрә севинҹ ҝәтирир.\nИса пејғәмбәр төвбә едән бир ҝүнаһкарын ҝөјдә севинҹ ҝәтирдијини вурғуламаг үчүн даһа бир мәсәл чәкир: «Он ҝүмүш пулу олан һансы гадын пулун бирини итирәрсә, чырағы јандырыб еви сүпүрмәз вә ону тапана гәдәр диггәтлә ахтармаз? Пулу тапанда рәфигәләрини вә гоншуларыны чағырыб дејәр: “Мәнимлә бирҝә севинин, чүнки итирдијим ҝүмүш пулу тапмышам”» (Лука 15:8, 9).\nИтмиш гојун мәсәли илә бу мәсәлин тәтбиги ејнидир. О дејир: «Буну билин ки, Аллаһын мәләкләри дә төвбә етмиш бир ҝүнаһкардан өтрү белә севинирләр» (Лука 15:10).\nАллаһын мәләкләринин јолуну азмыш адамларын ҝери гајытмасына бу ҹүр мараг ҝөстәрмәләри неҹә дә хошдур! Мараглысы да одур ки, төвбә едән бу ҝүнаһкарлар Аллаһын Падшаһлығында отуруб ҝөјдә мәләкләрдән дә јүксәк мөвге тутаҹаглар! (1 Коринфлиләрә 6:2, 3). Лакин мәләкләр онларын пахыллығыны чәкмир. Бәс һансыса ҝүнаһкар инсан төвбә едиб Аллаһа тәрәф дөнәндә биз буна неҹә јанашмалыјыг?\nНәјә ҝөрә Иса пејғәмбәр ҝүнаһлы сајылан адамларла отуруб-дурур?\nФәрисиләр ади инсанлара вә Иса пејғәмбәрин бу ҹүр инсанларла отуруб-дурмасына неҹә бахырлар?\nИки мәсәл әсасында Иса Мәсиһ нәји өјрәдир?\nЈер үзүндә јашајанда Иса пејғәмбәр Аллаһын Падшаһлығынын өз тәбәәләри үчүн нәләр едәҹәјини мөһтәшәм шәкилдә ҝөстәрди.


Q=9	C=6	SS=3	LS=0	PS=3	DC=3	LC=0	SD=0	BS=0	G0=27	G1=16	G2=4	DLID=az_RU	BODY=Јешуа вә Калев Кәнан дијарына ҝедән кәшфијјатчылардан идиләр | Мүгәддәс Китаб һекајәси\nБУ АДАМЛАРЫН ҝәтирдији мејвәләри ҝөрүрсән? Үзүм салхымы о гәдәр бөјүкдүр ки, ону ики киши чијинләриндә ҝәтирмәли олуб. Нара, әнҹирә бир бах. Билирсән онлар бу мејвәләри һарадан ҝәтирибләр? Кәнан торпағындан. Јадындадырса, бир вахтлар Ибраһим, Исһаг вә Јагуб да Кәнанда јашамышлар. Амма аҹлыг заманы Јагуб өз аиләсилә Мисирә көчмүшдү. Инди, тәхминән 216 ил сонра, Муса исраиллиләри Кәнана апармаға һазырлашыр. Будур, онлар сәһрада Гадеш адланан јерә ҝәлибләр.\nКәнанын сакинләри пис адамдырлар. Буна ҝөрә дә Муса ораја 12 кәшфијјатчы ҝөндәриб онлара дејир: ‘Өјрәнин ҝөрүн орада нә гәдәр адам јашајыр. Онлар ҝүҹлүдүрләр, ја јох. Ҝөрүн о торпагда бир шеј битирми. Оранын мејвәсиндән ҝәтирмәји дә унутмајын’.\nКәшфијјатчылар Гадешә гајыданда Мусаја дејирләр: ‘Доғрудан да, ҝөзәл јерләрдир!’ Буну тәсдиг етмәк үчүн онлар ҝәтирдикләри мејвәләри Мусаја ҝөстәрирләр. Амма кәшфијјатчылардан он нәфәри дејир: ‘Орада јашајанлар јекә вә ҝүҹлүдүрләр. О торпағы алмаға ҝетсәк, мүтләг өләҹәјик’.\nИсраиллиләр буну ешидәндә горхуја дүшүб дејирләр: ‘Мисирдә, ја да елә бу сәһрада өлсәјдик даһа јахшы оларды. Биз дөјүшдә өләҹәјик, арвад-ушагларымызы исә әсир апараҹаглар. Ҝәлин Мусанын јеринә өзүмүзә јени башчы сечәк вә Мисирә гајыдаг!’\nАмма кәшфијјатчыларын икиси Јеһоваја етибар едир вә халгы сакитләшдирмәјә чалышыр. Онларын ады Јешуа вә Калевдир. Онлар халга дејирләр: ‘Горхмајын! Јеһова бизимләдир. О торпағы асанлыгла алаҹағыг’. Амма халг гулаг асмыр вә һәтта Јешуа илә Калеви өлдүрмәк истәјир.\nЈеһова буна бәрк гәзәбләниб Мусаја дејир: ‘20 јашындан јухары олан һеч бир адам Кәнан торпағына ҝирмәјәҹәк. Онлар Мәним Мисирдә вә сәһрада етдијим мөҹүзәләри ҝөрә-ҝөрә јенә дә Мәнә етибар етмирләр. Елә бу сәбәбдән онлардан ахырынҹысы өләнәдәк, 40 ил сәһрада долашаҹаглар. Јалныз Јешуа илә Калев Кәнан торпағына ҝирәҹәк’.\nСајлар 13:1–33; 14:1–38.


Q=16	C=11	SS=5	LS=2	PS=2	DC=2	LC=0	SD=0	BS=2	G0=24	G1=20	G2=8	DLID=az_RU	BODY=Иса ҝәләҹәк һадисәләр һагда пејғәмбәрлик едир | Мүгәддәс Китабын чатдырдығы хәбәр\nИса ҝәләҹәк һадисәләр һагда пејғәмбәрлик едир\nИса Падшаһ кими һүзуруна вә бу системин сонуна даир пејғәмбәрлик едир\nГАРШЫСЫНДА Јерусәлимин вә орадакы мәбәдин мөһтәшәм мәнзәрәси ачылан Зејтун дағында һәвариләрдән дөрдү тәкликдә Исаја јахынлашыб онун бир аз әввәл дедикләринә даир бәзи суаллар вердиләр. Иса Јерусәлимдәки мәбәдин дармадағын едиләҹәјини демишди. Бир гәдәр әввәл исә Иса онлара дөврүн јекуну һагда данышмышды (Мәтта 13:40, 49). Инди һәвариләр сорушурдулар: «Сәнин һүзуруна вә дөврүн јекунуна әламәт нә олаҹаг?» (Мәтта 24:3).\nҸавабында Иса Јерусәлимин дармадағын едилмәсиндән әввәл баш верәҹәк һадисәләри садалады. Анҹаг онун сөзләри даһа бөјүк мәна кәсб едирди. Сонралар бу пејғәмбәрлик дүнја мигјасында һәјата кечәҹәкди. Иса үмумиликдә әламәти тәшкил едәҹәк һадисәләр вә дүнјанын вәзијјәти һагда пејғәмбәрлик етди. Һәмин әламәт јер үзүндәки инсанлара Исанын ҝөјләрдә Падшаһ кими һүзурунун башладығыны ҝөстәрәҹәкди. Башга сөзлә десәк, әламәт ҝөстәрәҹәкди ки, Јеһова Аллаһ Исаны чохдан вәд олунмуш Падшаһлығын Падшаһы кими тахта чыхарыб вә һәмин Падшаһлыг пислији арадан галдырмаг еләҹә дә бәшәријјәтә һәгиги сүлһү ҝәтирмәк үзрәдир. Беләликлә, Исанын пејғәмбәрлик етдији һадисәләр көһнә системин — һал-һазыркы дини, сијаси вә сосиал системин сон ҝүнләрини јашадығына вә јени системин јахынлашдығына ишарә едәҹәкди.\nҜөјдә Падшаһ кими һүзуру заманы нә баш верәҹәјини изаһ едәркән Иса дөвләтләрарасы мүһарибәләрин, әрзаг чатышмамазлығынын ҝүҹлү зәлзәләләрин вә ҝениш јајылмыш хәстәликләрин олаҹағыны деди. Ганунсузлуг артаҹагды. Исанын һәгиги шаҝирдләри Аллаһын Падшаһлығы һаггында хош хәбәри бүтүн јер үзүндә тәблиғ етмәли идиләр. Бүтүн бунлар һәлә һеч вахт ҝөрүнмәмиш «бөјүк мүсибәт»дә өз зирвә нөгтәсинә чатаҹагды (Мәтта 24:21).\nИсанын давамчылары һәмин мүсибәтин јахынлашдығы вахты неҹә биләҹәкдиләр? Иса демишди: «Нүмунә үчүн әнҹир ағаҹыны ҝөтүрәк» (Мәтта 24:32). Әнҹир ағаҹынын јарпагларынын чыхмасы јајын јахынлашдығына ајдын ишарә едир. Ејнилә, Исанын пејғәмбәрлик етдији бүтүн һадисәләрин ејни дөвр әрзиндә баш вермәси дә сонун јахын олдуғуна ајдын әламәт олаҹагды. Һәмин вахт Атадан башга һеч кәс бөјүк мүсибәтин башлајаҹағы ҝүнү вә сааты билмирди. Буна ҝөрә дә Иса шаҝирдләрини тәшвиг етмишди: «Ојаг галын, чүнки тәјин едилмиш вахты билмирсиниз» (Марк 13:33).\nМәтта 24, 25-ҹи; Марк 13; Лука 21 фәслинә әсасланыб.\nИсанын һәвариләри нә һагда даһа чох билмәк истәјирдиләр?\nИсанын сөјләдији әламәт нәји билдирир вә о, һансы сәҹијјәви хүсусијјәтләрә малик олмалы иди?\nИса давамчыларына һансы мәсләһәти верди?\nМӘСИҺИН ҺҮЗУРУНА ӘЛАМӘТ\nИса габагҹадан демишди ки Аллаһын һазыркы позғун системи мәһв едәҹәји вахтын јахын олдуғуну ҝөстәрән әламәт олаҹаг. Биринҹи Дүнја мүһарибәсиндән башлајараг бәшәријјәт Исанын дедикләринин шаһиди олур. Бүтүн дүнјада баш верән дини сијаси вә сосиал чеврилишләр нәтиҹәсиндә бу систем сүрәтлә вә гачылмаз тәрздә өз сонуна доғру ирәлиләјир. Иса давамчыларына баша салды ки сағ галмаг үчүн онлар ојаг дурмалы вә һөкмранлыг мәсәләсиндә Аллаһын тәрәфини тутмаг үчүн гәтијјәтлә һәрәкәт етмәлидирләр * (Лука 21:36; Мәтта 24:3—14).\n^ абз. 14 Исанын пејғәмбәрлији һагда даһа чох мәлуматы Јеһованын Шаһидләри тәрәфиндән дәрҹ едилмиш әсас дәрс вәсаитинин 86—95 сәһифәләриндән тапа биләрсиниз.\nӘразиниздәки инсанлара фикир верин, мәҝәр онларын давранышы, хасијјәти, Мүгәддәс Китабда јазылдығы кими, дүнјанын сонуна аз галдығыны сүбут етмир?


Q=13	C=10	SS=6	LS=1	PS=1	DC=0	LC=0	SD=0	BS=3	G0=54	G1=39	G2=13	DLID=az_RU	BODY=Сонраја сахламаг вәрдишими неҹә тәрҝидә биләрәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса малагаси малајалам маҹар нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тсонга түрк фин франсыз хорват чех чибемба читонга чичева шона јапон јунан ҝүрҹү Һаити креолу һауса һилигајнон һинд әрәб\nЕв тапшырығыны вә ев ишләрини ҝеҹ гуртармагдан тәнҝә ҝәлмисән? Онда сәнә ишләри сонраја сахламаг вәрдишини тәрҝитмәк лазымдыр. Бу мәгалә сәнә ишләри сонраја сахламамаға көмәк едәҹәк, һәтта\nҝөзүндә иш дағ бојда ҝөрүнәндә.\nонсуз да ишин башындан ашанда.\nМәгаләни охудугдан сонра ашағыдакы тести ҹавабландыр.\nМүгәддәс Китабда ишләри сонраја сахламағын аҹы нәтиҹәләри ҝөстәрилир. Орада дејилир: «Күләјә бахан тохум сәпмәз, булудлара бахан әкдијини бичмәз» (Ваиз 11:4).\nПроблеми ағырлашдыран амилләрә нәзәр салаг вә ҝөрәк ишләри сонраја сахламамаг үчүн сән нә едә биләрсән.\nҜөзүндә иш дағ бојда ҝөрүнәндә\nСөзүн дүзү, бәзи ишләр ҝөзүмүзү елә горхудур ки, фикирләширик, ән јахшысы ону сонраја сахламагдыр. Ашағыда бәзи фајдалы тәклифләр вар.\nҜөрәҹәјин иши кичик һиссәләрә бөл. Мелисса адлы бир гыз дејир: «Һәтта ҝөрәндә ки, һамысыны чатдыра билмирәм, чалышырам ишләрими бир-бир ҝөрүм».\nВахт итирмәдән башла. «Ишә дәрһал башла. Һәтта бу о демәк олса да ки, тапшырылан иши ҝүндәлик иш сијаһысына салмалысан, јахуд унутмамаг үчүн бунунла бағлы бир-ики гејд етмәлисән» (Вера).\nКөмәк истә. Ола билсин, валидејнләринин вә ја мүәллимләринин дә белә чәтинлији олуб. Онларын тәҹрүбәсиндән јарарланмаг һеч дә пис олмазды. Онлар сәнә ишләрини низама салмагда вә план тәртиб етмәкдә көмәк едә биләрләр.\nМәсләһәт. « Өзүн үчүн график гур. Дүздүр, бунун үчүн сән интизамлы вә графикә риајәт етмәјә гәти гәрарлы олмалысан, амма бу ишә јарајыр, чүнки сән һәр бир иши вахтында ҝөрүб гуртарырсан » (Абби).\nЧох вахт бизә дарыхдырыҹы ҝәлән ишләри ҹан чәкә-чәкә ҝөрүрүк. Белә исә, иш сәнә дарыхдырыҹы ҝәләндә нә едә биләрсән? Ашағыда ҝөстәриләнләрә нәзәр сал.\nИши тез битирмәјин фајдасыны дүшүн. Мисал үчүн, ишин сонунда дујаҹағын севинҹи тәсәввүр ет. «Ишими вахтында вә ја тез гуртармаг вә сонра отуруб динҹәлмәк мәнә ләззәт еләјир» (Еми).\nНәтиҹәни өзүнә хатырлат. Иши тәхирә салмагла сән стрессини артырыр вә уғур газанмаг шансыны сыфыра ендирирсән. Мүгәддәс Китабда дејилир: «Инсан нә әкәрсә, ону да бичәҹәк» (Галатијалылара 6:7).\nФикриндә сон тарихи габаға чәк. Алиса адлы гыз дејир: «Иши бир-ики ҝүн тез гуртармалы олдуғум фикри мәнә көмәк едир. Сонра иши ҝөздән кечирирәм вә еһтијатда һәлә бир-ики ҝүнүм дә галыр».\nМәсләһәт. «Инсанын әһвал-руһијјәсиндән чох шеј асылыдыр. Өзүн өзүнә де ки, лазым олан һәр шеји едәҹәксән вә һеч нә сәнә мане олмајаҹаг. Мән буну өзүмә дејәндә етмәли олдуғун шеји едирәм» (Алексис).\nОнсуз да ишин башындан ашанда\nНатан адлы бир оғлан ҝилејләнир: «Мәнә “ишләри сонраја сахлајан” ады верибләр. Амма бу, һагсызлыгдыр. Мәни белә чағыранлар һеч билмир ки, башымы гашымаға белә вахтым јохдур». Әҝәр сән дә Натанын вәзијјәтиндәсәнсә, онда ашағыдакы мәсләһәтләрә әмәл ет.\nАсан ишләри әввәлә сал. «Кимсә мәнә демишди ки, беш дәгигәдән аз вахт апаран ишләри дәрһал ҝөрмәк лазымдыр, — Амбер адлы гыз дејир. — Бу, јығышдырмаг, палтарлары сәлигә илә асмаг, габлары јумаг, кимәсә зәнҝ етмәк кими ишләрдир».\nҜөрәҹәјин ишләри ваҹиблијинә ҝөрә сырала. Мүгәддәс Китабда дејилир: «Даһа ваҹиб шејләри ајырд [един]» (Филипилиләрә 1:10). Бу мәсләһәти ҝүндәлик һәјатында неҹә тәтбиг едә биләрсән? Анна адлы гыз дејир: «Ҝөрәҹәјим ишләрин сијаһысыны тутурам вә онлары нә вахт битирмәли олдуғуму гејд едирәм. Ән әсасы исә, һәр ишин гаршысында башлајаҹағым вә гуртараҹағым вахты јазырам».\nФикирләширсән ки, бүтүн бу графикләр, сијаһылар сәнин әл-голуну бағлајыр? Нәтиҹә чыхармаға тәләсмә! Әслиндә, ҝөрмәли олдуғун ишләрин сијаһысыны тутанда сән вахтын јох, вахт сәнин гулун олур. Бу исә стресси азалдыр. «Ишләрими планлы шәкилдә ҝөрәндә өзүмү раһат һисс едирәм вә онлар төкүлүб галмыр» (Келли).\nЈајындырыҹы шејләри арадан галдыр. «Ваҹиб бир ишә башлајанда буну евдәкиләрин һамысына габагҹадан билдирирәм, — Ҹенифер дејир. — Онлардан нәзакәтлә хаһиш едирәм ки, мәним нәјисә етмәјими истәјирләрсә, буну мәнә өз ишимә башламаздан габаг десинләр. Мән һәмчинин мобил телефонуму вә електрон үнваныма ҝәлән мәктубларын билдириш сигналыны сөндүрүрәм».\nМәсләһәт. «Ишә башладынса, ону сона чатдыр. Әҝәр ишин чијниндә ағыр јүк олмасыны истәмирсәнсә, голларыны чирмәләјиб дәрһал ишә ҝириш. Онда ҝүнүн галан һиссәсиндә раһат нәфәс ала биләҹәксән» (Ҹордан).\nДүздүр, јохса сәһв?\nИши һеч вахт тәхирә салмаг олмаз.\nИшләри сонраја сахламаг вәрдиши оланлар дәјишә биләрләр.\nҜәрҝин вәзијјәтдә ҝөрүлән иш даһа кејфијјәтли олур.\nИшләри сонраја сахламаг вәрдиши валидејнләрдән кечир.\nСәһвдир. Һансыса иши тәхирә салмагда сәнин үзүрлү сәбәбләрин ола биләр. Мисал үчүн, әлавә вахт сајәсиндә сән даһа чох мәлумат топлаја, план гура вә ја даһа дүшүнүлмүш гәрар верә биләрсән. (Мүгәддәс Китаб принсипи: Сүлејманын мәсәлләри 21:5.)\nДүздүр. Зәрәрли вәрдишләри тәрҝитмәк мүмкүндүр. Уғур газанмаг үчүн бунун сәнә ҝәтирәҹәји хејир даим ҝөзүнүн өнүндә олмалыдыр. (Мүгәддәс Китаб принсипи: Ефеслиләрә 4:22, 23.)\nСәһвдир. Әксәр һалларда бу, белә олмур. Ишин кејфијјәтли алынмасы үчүн она кифајәт гәдәр вахт вә диггәт ајырмаг ҝәрәкдир. (Мүгәддәс Китаб принсипи: Сүлејманын мәсәлләри 15:28.)\nСәһвдир. Әҝәр валидејнләринин бириндә ишләри сонраја сахламаг вәрдиши варса, бу һәлә һеч нә демәк дејил. Алимләр инсанлары «ишләрини сонраја салмаға вадар едән ҝен» һәлә ашкар етмәјибләр. (Мүгәддәс Китаб принсипи: Галатијалылара 6:5.)


Q=0	C=0	SS=0	LS=0	PS=0	DC=0	LC=0	SD=0	BS=1	G0=10	G1=7	G2=3	DLID=az_RU	BODY=Nur-az.com - Әрин ханымына бахмасы ибадәтдир\nӘрин ханымына бахмасы ибадәтдир\nАиләси илә меһрибан доланан кәсин рузиси артар.\nӘрин арвад гаршысында вәзифәләри\n“О, Аллаһдыр ки, сизи ваһид бир вүҹуддан јаратды. Вә ондан гадыны мүгәддәр етди ки, гадынла арам ола.” (“Әраф” сурәси, ајә: 189.)\n“Гадынларынызла инсафла рәфтар един. Әҝәр ондан хошунуз ҝәлмәсә, нифрәтинизи изһар етмәјин. Чүнки Аллаһ сизин хошунуза ҝәлмәјән шејләрин чохунда сизин үчүн чохлу хејир гәрар вермишдир.” (“Ниса” сурәси, ајә: 19.)\nИмам Садиг (ә) бујуруб:\n“Әр евә дахил оланда аиләсинә салам вермәлидир. Әввәл ајаггабысынын сәси, ја өскүрмәклә ҝәлишиндән аиләсини хәбәрдар етмәлидир ки, хошуна ҝәлмәјән бир шеј ҝөзүнә дәјмәсин.” (“Биһарул-әнвар”, ҹ. 76, сәһ. 11.)\nПејғәмбәр (с) бујуруб:\n“Әрин ханымына бахмасы ибадәтдир вә ҝүнаһларынын кәффарәси һесаб олунур.” (“Ләаилил-әхбар”, ҹ. 3, сәһ. 285.)\nПејғәмбәр (с) диҝәр бир һәдисдә бујуруб: “Һәр кәс аиләсинә хидмәт етмәкдән үз чевирмәсә вә шикајәт етмәсә, бу иш онун бөјүк ҝүнаһларынын кәффарәси, Аллаһын гәзәбини сөндүрәр, јахшы әмәлләрин дәрәҹәсини чохалдар. (“Биһарул-әнвар”, ҹ. 104, сәһ. 132.)\n“Аиләси илә меһрибан доланан кәсин рузиси артар.” (“Биһарул-әнвар”, ҹ. 71, сәһ. 104.)